
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 967 

23 Νοεμβρίου 1995 


ΥΠΟΥΡΓΙΚΕΣ ΑΠΟΦΑΣΕΙΣ 4 ΕΓΚΡΙΣΕΙΣ 

Αρίθ. ΔΙΕΣ 16019 

Ανασύνταξη του ΟΕΥ της ΔΕΥΑ Δράμας. 

Η ΠΕΡΙΦΕΡΕΙΑΚΗ ΔΙΕΥΘΥΝΤΡΙΑ Ν. ΔΡΑΜΑΣ 
Έχοντας υπόψη: 

1. Τις διατάξεις του Ν. 1069/80 «περί κινήτρων για την 
Ιδρυση επιχείρησης ύδρευσης και αποχέτευσης» (άρθρου 
7) του Π.Δ. 250/89 και του άρθρου 6 παραγρ. 14 του Ν. 
2307/95. 

2. Την ΔΙΕΣ13408/1989 απόφασή μας για την έγκριση 
του ΟΕΥ της ΔΕΥΑ Δράμας (ΦΕΚ 567/2.8.89 τ.Β’). 

3. Την αριθ. 77/95 απόφαση του Δ.Σ. της ΔΕΥΑΔ περί 
ανασύνταξης του ΟΕΥ της Επιχείρησης. 

4. Την αριθ. 285/1995 σύμφωνη γνώμη του Δημοτικού 
Συμβουλίου Δράμας, αποφασίζουμε: 

Εγκρίνουμε την αριθ. 77/1995 απόφαση του Διοικητι¬ 
κού Συμβουλίου της ΔΕΥΑ Δράμας, με την οποία ανασυ¬ 
ντάχθηκε ο Οργανισμός Εσωτερικής Υπηρεσίας αυτής ως 
κατωτέρω: 


ΟΡΓΑΝΙΜΟΣ ΕΣΩΤΕΡΙΚΗΣ ΥΠΗΡΕΣΙΑΣ (ΟΕΥ) 

ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ 
ΚΑΙ ΑΠΟΧΕΤΕΥΣΗΣ ΔΡΑΜΑΣ 

ΚΕΦΑΛΑΙΟ ΠΡΩΤΟ 

ΑΝΤΙΚΕΙΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ 
ΥΠΗΡΕΣΙΑΣ (ΟΕΥ) 

Αρθρο 1 

ΠΕΡΙΕΧΟΜΕΝΟ (ΟΕΥ) 

Ο Οργανισμός Εσωτερικής Υπηρεσίας (ΟΕΥ) της Δημο¬ 
τικής Επιχείρησης Ύδρευσης και Αποχέτευσης Δράμας 
(ΔΕΥΑΔ), ρυθμίζει τα ζητήματα που αφορούν την οργά¬ 
νωση, την σύνθεση, τις αρμοδιότητες και την λειτουργία 
των υπηρεσιών της, τον αριθμό των οργανικών (τακτικών) 
θέσεων του προσωπικού κατά υπηρεσία, την τοποθέτηση 
στις θέσεις σύμφωνα με τις ειδικότητες και ανάλογα με τις 
ανάγκες της Υπηρεσίας, τον τρόπο πρόσληψης και από¬ 
λυσης, τις αποδοχές, την πειθαρχική ευθύνη και γενικά 
κάθε θέμα που έχει σχέση με την υπηρεσιακή κατάσταση 


και τα δικαιώματα του απασχολούμενου προσωπικού και 
τις υποχρεώσεις της ΔΕΥΑΔ προς το προσωπικό που από 
την πρόσληψή του αποδέχεται τον ΟΕΥ σαν εργασιακή 
σύμβαση. 

Άρθρο 2 

ΓΕΝΙΚΗ ΟΡΓΑΝΩΣΗ ΤΗΣ ΕΠΙΧΕΙΡΗΣΗΣ 

Η ΔΕΥΑΔ διοικείται από το Διοικητικό Συμβούλιό της, η 
σύνθεση και οι αρμοδιότητες του οποίου ορίζονται από τις 
διατάξεις του Ν. 1069/80 και το Π.Δ. 323/89 που κωδικο¬ 
ποίησε τον Δημοτικό και Κοινοτικό Κώδικα, όπως κάθε 
φορά ισχύουν. 

Άρθρο 3 

ΕΡΜΗΝΕΙΑ - ΜΕΤΑΒΟΛΗ (ΟΕΥ) 

3.1. Οι αρμοδιότητες των επί μέρους διοικητικών ενο¬ 
τήτων του Οργανογράμματος της Επιχείρησης θεωρού¬ 
νται ενδεικτικές και όχι αποκλειστικές του περιεχόμενου 
εργασίας, και επομένως μπορεί να ςινατίθεται από τον 
Διευθυντή στο προσωπικό κάθε ενότητας, καθήκοντα που 
δεν αναφέρονται, με συγκεκριμένο τρόπο στην αντίστοιχη 
περιγραφή του περιεχομένου εργασίας της, αλλά εντάσ¬ 
σονται στο γενικό περιεχόμενο των εργασιών της επιχεί¬ 
ρησης. Βασικός στόχος αυτής της ενέργειας είναι η πλή¬ 
ρης απασχόληση του προσωπικού σύμφωνα με τις ανά¬ 
γκες της υπηρεσίας. 

Η τοιαύτη ανάθεση καθηκόντων από τον Διευθυντή ή το 
Δ.Σ. εφόσον γίνεται για την επίτευξη του σκοπού της πλή¬ 
ρους απασχολήσεως του προσωπικού δεν μπορεί να θεω¬ 
ρηθεί σε καμμιά περίπτωση ότι αποτελεί βλαπτική μετα¬ 
βολή των όρων εργασίας. 

3.2. Σε περίπτωση που η ΔΕΥΑΔ αναλάβει και άλλες 
δραστηριότητες σύμφωνα με τις δυνατότητες που δίνο¬ 
νται από την νομοθεσία πέρα από αυτές που αναφέρονται 
στον παρόντα Ο. Ε. Υ., το Διοικητικό Συμβούλιο συμπληρώ¬ 
νει ή τροποποιεί τον Ο.Ε.Υ. με τις απαραίτητες Διοικητι¬ 
κές ενότητες και τις αντίστοιχες περιγραφές αρμοδιοτή¬ 
των τους. Επίσης μπορεί να μεταβάλλει τον αριθμό του 
προσωπικού της. Για όλες τις παραπάνω μεταβολές, οι 
αποφάσεις του Διοικητικού Συμβουλίου πρέπει να εγκρι- 
θούν όπως κάθε άλλη τροποποίηση του Ο.Ε.Υ. 

3.3. Η θέσπιση από τον Ο.Ε.Υ. συγκεκριμένων γραφεί- 
ων/συνεργείων ως υποδιαιρέσεων ενός τμήματος δεν 

υποχρεώνει την ΔΕΥΑΔ να στελεχώσει με διαφορετικά 
άτομα τις υποδιαιρέσεις αυτές. Εξ άλλου αν αυτό κριθεί 
σκόπιμο, είναι δυνατή η παραπέρα κατάτμηση ενός τμή¬ 
ματος σε περισσότερα από τα αναφερόμενα στον παρό¬ 
ντα Ο.Ε.Υ. γραφεία/συνεργεία. 

ΚΕΦΑΛΑΙΟ ΔΕΥΤΕΡΟ 

ΟΡΓΑΝΩΣΗ - ΣΥΝΘΕΣΗ - ΑΡΜΟΔΙΟΤΗΤΕΣ 
Αρθρο 4 

ΟΡΓΑΝΩΤΙΚΗ ΔΙΑΡΘΡΩΣΗ ΤΩΝ ΥΠΗΡΕΣΙΩΝ 

4.1. Τα διαδοχικά διοικητικά επίπεδα της οργανωτικής 
διάρθρωσης της ΔΕΥΑΔ είναι: 

- ΔΙΕΥΘΥΝΣΗ 

- ΥΠΗΡΕΣΙΑ 

- ΤΜΗΜΑ 

- ΓΡΑΦΕΙΟ/ΣΥΝΕΡΓΕΙΟ 

Οι αντίστοιχοι επικεφαλείς των παραπάνω διοικητικών 
επιπέδων ονομάζονται: 

- Γενικός Διευθυντής 

- Διευθυντής Υπηρεσίας 

- Προϊστάμενος Τμήματος 

- Υπεύθυνος Γ ραφείου ή Συνεργείου 

4.2. Οι διοικητικές ενότητες που υπάγονται άμμεσα στη 
Διεύθυνση είναι: 

• α. Τεχνική Υπηρεσία, 
β. Υπηρεσία Περιβάλλοντος, 
γ. Διοικητική και Οικονομική Υπηρεσία, 
δ. Γραμματεία Οργάνων Διοίκησης, 
ε. Εξωτερικοί Σύμβουλοι, 
στ. Νομικός Σύμβουλος. 

4.3. Η διάρθρωση της Τεχνικής Υπηρεσίας είναι η εξής: 
α. Τμήμα μελετών και επίβλεψης έργων και περιλαμβά¬ 
νει: 

Γ ραφείο μελετών και επίβλεψης έργων, 
β. Τμήμα εκτέλεσης και συντήρησης έργων και δικτύων 
και περιλαμβάνει: 

Συνεργείο δικτύων ύδρευσης 
Συνεργείο δικτύων αποχέτευσης 
γ. Γ ραφείο προγραμματισμού - ελέγχου και κοστολογή- 
σεως έργων. 

δ. Γ ραφείο σχεδιαστηρίου και αρχείου, 
ε. Γ ραφείο αποθήκης και κινήσεως. 
στ. Γ ραφείο Προμηθειών, 
ζ. Γ ραφείο άντλησης και επεξεργασίας νερού, 
η. Συνεργείο Συντηρήσεως ηλεκτρομηχανικών εγκατα¬ 
στάσεων. 

4.4. Η διάρθρωση της Υπηρεσίας Περιβάλλοντος είναι η 
εξής: 

α. Τμήμα Λειτουργίας Εγκαταστάσεων που περιλαμβά¬ 
νει: 

Γ ραφείο επεξεργασίας λυμάτων, 
β. Γ ραφείο ελέγχου ποιότητος. 

4.5. Η διάρθρωση της Διοικητικής και Οικονομικής Υπη¬ 
ρεσίας είναι η εξής: 

α. Τμήμα εξυπηρέτησης δημοτών που περιλαμβάνει: 

Γ ραφείο Μητρώου Καταναλωτών και έκδοσης λογαρια¬ 
σμών. 

Γ ραφείο συνδέσεων και υδρομετρήσεων, 
β. Τμήμα οικονομικό που περιλαμβάνει: 

Γ ραφείο Λογιστηρίου. 


Γ ραφείο Ταμείου. 

Γ ραφείο Εισπρακτόρων. 

γ. Τμήμα διοικητικό που περιλαμβάνει: 

Γ ραφείο Προσωπικού. 

Γ ραφείο Γενικής Εξυπηρέτησης, 
δ. Τμήμα Μηχανοργάνωσης. 

4.Θ. Όλα τα τμήματα ή γραφεία είναι υπεύθυνα στον 
αρμόδιο Διευθυντή για τις πράξεις ή παραλείψεις του τμή¬ 
ματος ή του γραφείου. Ο υπεύθυνος ευθύνεται για την 
σωστή λειτουργία του τμήματος ή του γραφείου. Κάθε ελ- 
λειπής ενημέρωση θα έχει ως αποτέλεσμα σε διενεργηθέ- 
ντα έλεγχο από τον Διευθυντή να δεχθεί τις σχετικές πα¬ 
ρατηρήσεις και ποινές για την μη σωστή τήρηση της λει¬ 
τουργίας του τμήματος ή του γραφείου. 

Άρθρο 5 

ΑΡΜΟΔΙΟΤΗΤΕΣ ΓΕΝΙΚΟΥ ΔΙΕΥΘΥΝΤΟΥ 

5.1.0 Γ ενικός Διευθυντής της ΔΕΥΑΔ μεριμνά για: 
α. Την εκπλήρωση του σκοπού για τον οποίο συστάθηκε 
η Επιχείρηση. 

β. Την κατάρτιση πενταετούς προγράμματος επενδύ¬ 
σεων και αντιστοίχων χρηματοδοτήσεων. 

γ. Την κατάρτιση για κάθε έτους προγράμματος επενδύ¬ 
σεων για το επόμενο οικονομικό έτος υποδεικνύοντας τις 
εγκεκριμένες ή προτεινόμενες πηγές χρηματοδότησής του. 

δ. Την κατάρτιση του ετήσιου προγράμματος κατα¬ 
σκευής, επέκτασης και συντήρησης των συστημάτων 
ύδρευσης και αποχέτευσης. 

ε. Την σύνταξη προϋπολογισμού Εσόδων και Εξόδων 
της Επιχείρησης δύο τουλάχιστον μήνες πριν από την 
έναρξη κάθε Οικονομικού έτους. 

στ. Την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής των έρ¬ 
γων. 

5.2. Ο Γενικός Διευθυντής της ΔΕΥΑΔ εισηγείται στο 
Διοικητικό Συμβούλιο για: 

α. Την ανάθεση μελετών, εκτέλεσης έργων και προμη¬ 
θειών σύμφωνα με τις ισχύουσες κάθε φορά σχετικές δια¬ 
τάξεις. 

β. Την εκποίηση ή εκμίσθωση ακινήτων ή κινητών πραγ¬ 
μάτων της ΔΕΥΑΔ. 

γ. Την έγερση αγωγών και την άσκηση κάθε ενδίκου μέ¬ 
σου. 

δ. Την συμμετοχή φυσικών προσώπων ή νομικών προ¬ 
σώπων ή οργανισμών τοπικής αυτοδιοίκησης ή επιχειρή¬ 
σεων κοινής ωφέλειας στη δαπάνη κατασκευής έργων 
που πρέπει να κατασκευασθούν με προτεραιότητα και για 
τους όρους συμμετοχής τους. 

ε. Την πρόσληψη τακτικού προσωπικού και την κάλυψη 
οργανικών θέσεων. 

στ. Την πρόσληψη εκτάκτου προσωπικού για απασχό¬ 
ληση ορισμένου χρόνου, 
ζ. Την συνεργασία με εξωτερικούς συμβούλους, 
η. Τις προαγωγές του προσωπικού, θέτοντας στη διά¬ 
θεση του Διοικητικού Συμβουλίου τους ατομικούς υπηρε¬ 
σιακούς φακέλους. 

θ. Τον καθορισμό της Τιμολογιακής Πολιτικής της 
ΔΕΥΑΔ. 

ι. Τις πειθαρχικές κυρώσεις των εργαζομένων της 
ΔΕΥΑΔ. 

5.3. Ο Γ ενικός Διευθυντής της ΔΕΥΑΔ έχει την ευθύνη 
και φροντίδα για: 

α. Την εφαρμογή και υλοποίηση των αποφάσεων του 
Διοικητικού Συμβουλίου της ΔΕΥΑΔ και ενημερώνει αυτό 
για τυχόν μη εκτέλεσή τους. 

β. Την ενημέρωση του ημερήσιου τύπου και γενικά δια¬ 
τηρεί τις δημόσιες σχέσεις της Επιχείρησης. 

γ. Την έγκαιρη εκτύπωση και έκδοση του Ενημερωτικού 
Τεύχους της Επιχείρησης. 

δ. Την παρακολούθηση της Εφημερίδας της Κυβερνή- 
σεως σε ότι αφορά την ΔΕΥΑΔ και την εν γένει λειτουργία 
της. 

ε. Την παραλαβή εισερχόμενης αλληλογραφίας, χαρα¬ 
κτηρισμό των εγγράφων στις υπηρεσίες και την εμπρόθε¬ 
σμη απάντησή τους, θέτοντας υπόψη του Προέδρου τα 
σπουδαιότερα από αυτά. 

στ. Την τοποθέτηση του προσωπικού κατόπιν αποφά- 
σεως του Προέδρου στις προβλεπόμενες οργανικές θέ¬ 
σεις. 

5.4. Ο Γ ενικός Διευθυντής της ΔΕΥΑΔ υπογράφει τα: 
α. Συμβόλαια υδροληψίας των καταναλωτών. 

β. Υπηρεσιακά έγγραφα και την αλληλογραφία της Επι¬ 
χείρησης με άλλες Αρχές και Υπηρεσίες και προς κάθε 
τρίτο πρόσωπο απευθυνόμενο προς την ΔΕΥΑΔ εφόσον 
του έχει παραχωρηθεί η εξουσιοδότηση από τον Πρόεδρο. 
Εξαιρούνται οι περιπτώσεις όπου αναλαμβάνεται οικονο¬ 
μική υποχρέωση της επιχείρησης (ΔΚΚ, Ν. 1069/80). 

5.5. Ο Γενικός Διευθυντής της ΔΕΥΑΔ θεωρεί: 

α. Τα ημερήσια δελτία εργασίας του προσωπικού που 
εργάζεται περιοδικά στα εκτελούμενα έργα και στις εργα¬ 
σίες συντήρησης. 

β. Το ημερήσιο δελτίο παρουσίας του τακτικού προσω¬ 
πικού. 

γ. Τις μελέτες, τους Συγκριτικούς πίνακες και τους λο¬ 
γαριασμούς των εκτελούμενων έργων. 

δ. Τα εντάλματα πληρωμών, τα γραμμάτια εισπράξεων 
και τα πρωτόκολλα των καθημερινών πράξεων του Τα¬ 
μείου. 

5.6. Ο Γ ενικός Διευθυντής της ΔΕΥΑΔ αποφασίζει κα¬ 
τόπιν εισηγήσεως του αντίστοιχου Δειυθυντού για: 

α. Την χορήγηση αδειών στο προσωπικό, με βάση τον 
προγραμματισμό που θα εξασφαλίζει την ομαλή λειτουρ¬ 
γία της ΔΕΥΑΔ, λαμβάνοντας παράλληλα υπόψη και τις 
πραγματικές ανάγκες των εργαζόμενων. 

β. Την παραγγελία των απαιτουμένων υλικών για τη λει¬ 
τουργία των υπηρεσιών, μετά από σύμφωνη γνώμη - πρό¬ 
ταση της αρμόδιας υπηρεσίας το ύψος της οποίας θα πρέ¬ 
πει να είναι σύμφωνο με το Ν. 1069/80. 

γ. Την έκδοση εγκυκλίων και διατάξεων ρυθμίζοντας 
αρμοδιότητες των εργαζομένων ή και κατά ομάδα εργαζο¬ 
μένων ανάλογα με τον χώρο εργασίας και την ειδικότητα 
αυτών. 

δ. Την επιβολή πειθαρχικής κυρώσεως σύμφωνα με τα 
αντίστοιχα άρθρα του παρόντος Ο.Ε.Υ. 

ε. Την απονομή ηθικών αμοιβών σύμφωνα με το άρθρο 
40. 

5.7. Ο Γ ενικός Διευθυντής συντάσσει φύλλα ποιότητας 
- εκθέσεις για τους υπεύθυνους των τμημάτων, των γρα¬ 
φείων - συνεργείων και τους Διευθυντές των υπηρεσιών. 

5.8. Ο Γ ενικός Διευθυντής μετέχει στις συνεδριάσεις 
του Διοικητικού Συμβουλίου και εισηγείται τα θέματα χω¬ 
ρίς ψήφο. 

5.9.0 Γ ενικός Διευθυντής της ΔΕΥΑΔ, όταν απουσιάζει 


ή έχει κώλυμα αντικαθίσταται κάθε φορά με απόφαση του 
Διοικητικού Συμβουλίου από τον Διευθυντή μίας εκ των 
Υπηρεσιών της ΔΕΥΑΔ. 

Άρθρο 6 

ΑΡΜΟΔΙΟΤΗΤΕΣ ΓΡΑΜΜΑΤΕΙΑΣ ΟΡΓΑΝΩΝ 
ΔΙΟΙΚΗΣΗΣ 

6.1. Η Γραμματεία είναι υπεύθυνη: 

α. Τη συγκέντρωση των αναγκαίων στοιχείων για την 
ενημέρωση του Προέδρου και των μελών του Διοικητικού 
Συμβουλίου και γενικά την προπαρασκευή των συνεδριά¬ 
σεων του Διοικητικού Συμβουλίου και όλων των θεμάτων 
που έχουν σχέση με την εκπλήρωση των καθηκόντων των 
μελών αυτού. 

Οι υπηρεσίες είναι υποχρεωμένες να παρέχουν εγκαί¬ 
ρως στη Γ ραμματεία τα σχετικά στοιχεία και έγγραφα. 

β. Την τήρηση των πρακτικών του Διοικητικού Συμβου¬ 
λίου και την καταχώρηση των αποφάσεών του σε ειδικό βι¬ 
βλίο, που αριθμεΐται, μονογράφεται και θεωρείται από τον 
Πρόεδρο του Διοικητικού Συμβουλίου. 

γ. Την κοινοποίηση των αποφάσεων του Διοικητικού 
Συμβουλίου, τη διακίνηση και τη διεκπεραίωση της αλλη¬ 
λογραφίας. 

δ. Την προπαρασκευή των θεμάτων για την άσκηση των 
αρμοδιοτήτων του Γ ενικού Διευθυντή. 

ε. Κάθε εργασία σχετικά με την άσκηση των αρμοδιοτή¬ 
των του Γ ενικού Διευθυντή. 

στ. Την οργάνωση, ταξινόμηση κ.λπ. του Γενικού Αρ¬ 
χείου. 

6.2. Είναι επίσης υπεύθυνη για τις δημόσιες σχέσεις δη¬ 
λαδή: 

α. Παρακολούθηση και ενημέρωση των Μ.Μ.Ε. (τύπος, 
ραδιόφωνο, περιοδικά κ.λπ.). 

β. Παρακολούθηση κα ενημέρωση των συμπολιτών μας 
πάνω στο έργο και τις δραστηριότητες της Επιχείρησης 
μέσω έκδοσης ενημερωτικών δελτίων, οργάνωσης συνε¬ 
ντεύξεων του Προέδρου και στελεχών τής Επιχείρησης 
κ.λπ. 

γ. Την, σε συνεργασία με το Γενικό Διευθυντή Υπηρε¬ 
σιών, ετήσια έκδοση του υπό του Ν. 1069/80 προβλεπό- 
μενου Ενημερωτικού Δελτίου. 

Άρθρο 7 

ΕΞΩΤΕΡΙΚΟΙ ΣΥΜΒΟΥΛΟΙ 

1. Η επιχείρηση μπορεί να χρησιμοποιεί, όταν το απα¬ 
σχολούμενο σε αυτό επιστημονικό και άλλο προσωπικό 
δεν έχει τις ειδικές γνώσεις ύστερα από αιτιολογημένη 
απόφαση του Δ.Σ. της επιχείρησής, τις υπηρεσίες Εξωτε¬ 
ρικών συμβούλων με ειδικές γνώσεις όπως Οικονομολό¬ 
γων, Τεχνικών, Χημικών κ.λπ. 

2. Η χρηματοδότηση των παραπάνω ειδικών συμβούλων 
θα γίνεται πάντοτε με σύμβαση ανάθεσης έργου. Τα της 
αμοιβής τους θα καθορίζονται από το Δ.Σ. 

Άρθρο 8 

ΝΟΜΙΚΟΣ ΣΥΜΒΟΥΛΟΣ 

1. Ο Νομικός Σύμβουλος προσλαμβάνεται με απόφαση 
του Δ.Σ. σύμφωνα με τις διατάξεις των δικηγόρων, όπως 
αυτές ισχύουν κάθε φορά. Πρέπει να είναι μέλος του Δικη¬ 
γορικού Συλλόγου Δράμας. 

2. Αμοίβεται με πάγια αντιμισθία σύμφωνα με τις εκά- 
στοτε ισχύουσες διατάξεις και συνδέεται με την Επιχεί¬ 
ρηση με σχέση εντολής. 

3.0 Νομικός Σύμβουλος ασχολείται με τις κάθε είδους 
υποθέσεις της ΔΕΥΑΔ και επιδιώκει τη διασφάλιση της 
περιουσίας και γενικά των συμφερόντων της. Ειδικότερα: 

α. Γνωμοδοτεί και παρέχει νομικές συμβουλές προς την 
Επιχείρηση. 

β. Ενημερώνει τις υπηρεσίες της ΔΕΥΑΔ επί των διατά¬ 
ξεων της Νομοθεσίας και της Νομολογίας σε θέματα που 
τις αφορούν. 

γ. Παρέχει νομική υποστήριξη κατά την κατάρτιση των 
κάθε είδους συμβάσεων, ιδιωτικών συμφωνητικών και δια¬ 
κηρύξεων (προμήθειες, μισθώσεις κ.λπ.). 

δ. Παρέχει δικαστική υποστήριξη στη ΔΕΥΑΔ, παριστά- 
μενος στα αρμόδια δικαστήρια και τις διάφορες επιτροπές 
σαν πληρεξούσιος δικηγόρος για την υπεράσπιση των 
συμφερόντων της ΔΕΥΑΔ, και επιμελείται της κατάλλη¬ 
λης προετοιμασίας των υποθέσεων. 

ε. Παρίσταται στις συνεδριάσεις του Δ.Σ. σε περίπτωση 
που υπάρχουν ζητήματα της αρμοδιότητός του. 

στ. Τηρεί τους φακέλους των δικαστικών υποθέσεων 
της Επιχείρησης. 

ζ. Οι παραπάνω εργασίες προϋποθέτουν την καθημε¬ 
ρινή παρουσία του στην Επιχείρηση για όσο χρόνο χρειά¬ 
ζεται η αντιμετώπισή τους, εκτός εάν παρίσταται στο 
ακροατήριο δικαστηρίου ή ενώπιον διοικητικής ή δικαστι¬ 
κής αρχής. Τα παραπάνω ουδόλως αποκλείουν τη διατή¬ 
ρηση από το Νομικό Σύμβουλο δικού του δικηγορικού γρα¬ 
φείου, οι εργασίες όμως της ΔΕΥΑΔ γίνονται κατά προτε¬ 
ραιότητα από τις εργασίες για την ιδιωτική του πελατεία. 

Άρθρο 9 

ΑΡΜΟΔΙΟΤΗΤΕΣ ΤΕΧΝΙΚΗΣ ΥΠΗΡΕΣΙΑΣ 

9.1.0 Διευθυντής της Τεχνικής Υπηρεσίας είναι υπεύ¬ 
θυνο πρόσωπο απέναντι στο Γ ενικό Διευθυντή για: 

α. Τη διεύθυνση των εργασιών της Τεχνικής Υπηρε¬ 
σίας, 

β. Την εποπτεία των μελετών και των έργων που εκπο¬ 
νεί, εκτελεί ή επιβλέπει η Τεχνική Υπηρεσία. 

γ. Την σύνταξη σχεδίου του Τεχνικού Προγράμματος και 
την παρακολούθηση υλοποίησής του. 

δ. Την παρακολούθηση της αποδοτικότητας του προ¬ 
σωπικού της Τεχνικής Υπηρεσίας και την σύνταξη Εισηγή¬ 
σεων για τις εκθέσεις ατομικής αξιολόγησης, 
ε. Την εποπτεία της Αποθήκης, 
στ. Την εποπτεία του γραφείου προμηθειών, 
ζ. Την κανονική λειτουργία του γραφείου άντλησης και 
επεξεργασίας νερού. 

η. Την εποπτεία του συνεργείου συντηρήσεως ηλε- 
κτρομηχανολογικών εγκαταστάσεων. 

θ. Τον γενικό έλεγχο εκτέλεσης της κάθε φύσης Εργα¬ 
σιών της υπηρεσίας, σύμφωνα με τους κανονισμούς και τα 
αντίστοιχα πρότυπα ποιότητας, διάρκειας και ασφάλειας, 
τόσο των εγκαταστάσεων όσο και των εργαζομένων. 

9.2. Τμήμα μελετών και επίβλεψης έργων με τις κάτωθι 
αρμοδιότητες. 

9.2.1. Μελέτες. 

α. Εκπόνηση τεχνικών μελετών και μελετών μέτρων 
ασφάλειας, επίβλεψη, εκπόνηση αναλόγων μελετών που 
ανατίθεται σε τρίτους, έλεγχοι για την ποιότητα των μελε¬ 
τών που εκπονούνται. 


β. Την κατάρτιση αναλυτικών κατασκευαστικών προ¬ 
γραμμάτων έργων. 

γ. Κατάρτιση προϋπολογισμού έργων και σύνταξη τευ¬ 
χών Δημοπράτησης έργων. 

δ. Εισήγηση για τον τρόπο Δημοπράτησης, την σύνταξη 
συμβάσεων έργων και διενέργειας διαγωνισμού. 

ε. Κατάρτιση και τήρηση των προδιαγραφών της κάθε 
φύσης μελετών που εκτελούνται από το γραφείο ή αντί¬ 
θετα η εκπόνησή τους σε τρίτους, 
στ. Εκτέλεση κάθε φύσης Τεχνικών σχεδίων, 
ζ. Τήρηση τεχνικού αρχείου τμήματος (μελέτες, σχέδια 
δικτύων). 

9.2.2. Επίβλεψη έργων. 

α. Επίβλεψη εκτέλεσης εργασιών που εκτελούνται από 
τρίτους (εργολάβους). 

β. Έλεγχοι για την τήρηση ποιοτικών, χρονικών και οικο¬ 
νομικών προδιαγραφών των έργων, σύμφωνα με τις αντί¬ 
στοιχες μελέτες. 

γ. Παροχή οδηγιών και επίβλεψης της κανονικής εφαρ¬ 
μογής μέτρων ασφαλείας. 

δ. Έλεγχος των περιοδικών λογαριασμών και Συγκριτι¬ 
κών πινάκων που υποβάλλονται από τους εργολάβους. 

ε. Εισήγηση για την παραλαβή (προσωρινή ή οριστική) 
των έργων. 

στ. Τήρηση αρχείου εκτελούμενων έργων. 

9.3. Τμήμα εκτέλεσης και συντήρησης έργων και δι¬ 
κτύων με τα κάτωθι συνεργεία και αρμοδιότητες. 

9.3.1. Συνεργείο εκτέλεσης έργων, συντήρησης και 
λειτουργίας δικτύων ύδρευσης και υδρομέτρων. 

α. Εκτέλεση έργων δι' αυτεπιστασίας, 
β. Εκτέλεση εργασιών αντικατάστασης και επέκτασης 
δικτύων. 

γ. Εκτέλεση εργασιών συντήρησης και επισκευής αντι¬ 
στοίχων βλαβών. 

δ. Εκτέλεση νέων συνδέσεων υδροληψίας, 
ε. Ελεγχος και επισκευή υδρομέτρων. 
στ. Τήρηση ημερολογίου εργασιών. 

9.3.2. Συνεργείο εκτέλεσης έργων, συντήρησης και 
λειτουργίας δικτύων αποχέτευσης (όμβριων - ακαθάρ¬ 
των). 

α. Εκτέλεση έργων δι’ αυτεπιστασίας, 
β. Εκτέλεση εργασιών αντικατάστασης και επέκτασης 
δικτύων. 

γ. Εκτέλεση εργασιών συντήρησης και επισκευής αντι¬ 
στοίχων βλαβών. 

δ. Εκτέλεση νέων συνδέσεων αποχέτευσης, 
ε. Τήρηση ημερολογίου εργασιών. 

9.4. Γ ραφείο προγραμματισμού ελέγχου έργων και κο- 
στολογήσεως. 

α. Εκτέλεση διαδικασιών ανάθεσης μελετών και έργων 
σε τρίτους. 

β. Εκτέλεση διαδικασιών παραλαβής έργων, 
γ. Διοικητική υποστήριξη της επίβλεψης των έργων 
κατά τη διάρκεια της εκτέλεσής τους (Συγκριτικός Πίνα¬ 
κας, λογαριασμοί, επιμετρήσεις, έκδοση εντολών, χορή¬ 
γηση υλικών κ.λπ.). 

δ. Παρακολούθηση εκτέλεσης του χρονοδιαγράμματος 
των έργων. 

ε. Κοστολογική παρακολούθηση των έργων, 
στ. Τήρηση αρχείου απολογιστικών στοιχείων (χρονικοί 
και οικονομικοί απολογισμοί). 

9.5. Γραφείο Αποθήκης και Κινήσεως. 

α. Ποιοτική και ποσοτική παραλαβή εξοπλισμού, εξαρ¬ 
τημάτων, υλικών και καυσίμων, 
β. Συγκέντρωση δικαιολογητικών παραλαβής, 
γ. Τήρηση διαδικασιών αποθήκευσης και χορήγησης 
αναλωσίμων και παγίων υλικών. 

δ. Έλεγχος αποθεμάτων με βάση το πρόγραμμα προμη¬ 
θειών. 

ε. Έκδοση εντολών υλικών, 
στ. Ρύθμιση κίνησης οχημάτων, 
ζ. Έλεγχος ανάλωσης καυσίμων. 

9.6. Γραφείο Σχεδιαστηρίου και Αρχείου. 

α. Εκτέλεση πάσης φύσεως τεχνικών σχεδίων για τις 
ανάγκες της υπηρεσίας. 

β. Τήρηση τεχνικού αρχείου της υπηρεσίας (μελέτες, 
σχέδια, δίκτυα κ.λπ.). 

9.7. Γ ραφείο Προμηθειών. 

Το γραφείο προμηθειών είναι υπεύθυνο για: 
α. Συγκέντρωση παραγγελιών εξοπλισμού, εξαρτήματα, 
υλικών, καυσίμων, σύμφωνα με τις ανάγκες των τμημάτων 
της Επιχείρησης. 

β. Προγραμματισμός διενέργειας προμηθευτών, 
γ. Διεκπεραίωση διαδικασιών προμήθειας εξοπλισμού, 
εξαρτημάτων, υλικών, καυσίμων, σύμφωνα με τους ισχύο- 
ντες κανονισμούς (έρευνα αγοράς, διενέργεια διαγωνι¬ 
σμών, ετοιμασία σχεδίων σύμβασης), 
δ. Έρευνα αγοράς. 

9.8. Γ ραφείο άντλησης και επεξεργασίας νερού. 

α. Εξασφάλιση λειτουργίας δεξαμενών, αντλιοστασίων 
και μονάδων επεξεργασίας νερού. 

β. Προγραμματισμός εργασιών συντήρησης και παρακο¬ 
λούθησης αυτών. 

γ. Τήρηση ημερολογίου εργασιών, λεπτομερούς αρ¬ 
χείου βλαβών και διακοπών καθώς και στατισιτκών στοι¬ 
χείων. 

δ. Χλωρίωση νερού. 

9.9. Συνεργείο Συντήρησης Η/Μ εγκαταστάσεων, 
α. Εκτέλεση έργων δι’ αυτεπιστασίας. 

β. Εκτέλεση εργασιών αντικατάστασης αντλητικών συ¬ 
γκροτημάτων. 

γ. Εκτέλεση εργασιών αντικατάστασης και επέκτασης 
ηλεκτρομηχανολογικών εγκαταστάσεων. 

δ. Εκτέλεση εργασιών συντήρησης και επισκευής ηλε- 
κτρομηχανολογικών εγκαταστάσεων, 
ε. Ημερολόγιο εργασιών. 

Αρθρο 10 

ΑΡΜΟΔΙΟΤΗΤΕΣ ΥΠΗΡΕΣΙΑΣ ΠΕΡΙΒΑΛΛΟΝΤΟΣ 

10.1. Ο Διευθυντής της Υπηρεσίας αυτής είναι υπεύ¬ 
θυνο πρόσωπο απέναντι στο Γενικό Διευθυντή για: 
α. Τη Διεύθυνση των εργασιών της Υπηρεσίας, 
β. Την κανονική λειτουργία του τμήματος επεξεργασίας 
λυμάτων. 

γ. Την κανονική λειτουργία του τμήματος ελέγχου ποιό- 
τητος. 

δ. Την παρακολούθηση της αποδοτικότητας του προ¬ 
σωπικού και την σύνταξη εισηγήσεων για τις εκθέσεις ατο¬ 
μικής αξιολόγησης. 

ε. Την υποβολή των αναγκαιούντων προτάσεων επεν¬ 
δύσεων για την ομαλή λειτουργία της υπηρεσίας με στόχο 
τη μείωση των περιβαλλοντικών επιπτώσεων από τη λει¬ 
τουργία της επιχείρησης. 

στ. Το γενικό έλεγχο εκτέλεσης της κάθε φύσης εργα¬ 


σιών της υπηρεσίας σύμφωνα με τους κανονισμούς και τα 
αντίστοιχα πρότυπα ποιότητας και ασφάλειας τόσο των 
εργαζομένων όσο και των εγκαταστάσεων. 

10.2. Γραφείο επεξεργασίας λυμάτων. 

α. Εξασφάλιση λειτουργίας μονάδων επεξεργασίας λυ¬ 
μάτων. 

β. Προγραμματισμός εργασιών συντήρησης και παρακο¬ 
λούθηση αυτών. 

γ. Περιοδική λήψη δειγμάτων για ανάλυση των λυμάτων 
από τα δίκτυα, σε όλες τις φάσεις της επεξεργασίας του 
νερού και των λυμάτων καθώς και στον αγωγό εκβολής 
των λυμάτων στον τελικό αποδέκτη. 

δ. Τήρηση ημερολογίου εργασιών και στατιστικών στοι¬ 
χείων. 

10.3. Γραφείο ελέγχου ποιότητος. 

α. Περιοδική λήψη δειγμάτων νερού για ανάλυση, 
β. Χημικές και μικροβιολογικές αναλύσεις δειγμάτων 
πόσιμου νερού και λυμάτων από τα δίκτυα και τις μονάδες 
επεξεργασίας. 

γ. Έλεγχος ποιότητας και ποσότητας ειδικών λυμάτων 
(βιομηχανικών) που εκβάλλουν στο δίκτυο, 
δ. Ελεγχος ρύπανσης των αποδεκτών των λυμάτων, 
ε. Έρευνα νέων πηγών υδροδότησης ποσίμου νερού, 
στ. Διερεύνηση των αποκλίσεων από τις προδιαγραφές 
του ποσίμου νερού και των λυμάτων που εξετάσθηκαν. Ει¬ 
σήγηση για τα μέτρα που πρέπει να ληφθούν. 

ζ. Τήρηση λεπτομερούς αρχείουη και στατιστικών στοι¬ 
χείων. 

Άρθρο 11 

ΑΡΜΟΔΙΟΤΗΤΕΣ ΔΙΟΙΚΗΤΙΚΗΣ ΚΑΙ 
ΟΙΚΟΝΟΜΙΚΗΣ ΥΠΗΡΕΣΙΑΣ 

11.1. Ο Διευθυντής Δ.Ο.Υ. είναι υπεύθυνος απέναντι 
στο Γ ενικό Διευθυντή για: 
α. Τη Διεύθυνση των εργασιών της Δ.Ο.Υ. 
β. Την εισήγηση των προγραμμάτων επενδύσεων της 
ΔΕΥΑΔ καθώς και της Τιμολογιακής πολιτικής της Επιχεί¬ 
ρησης. 

γ. Την εισήγηση των περιοδικών προϋπολογισμών της 
Επιχείρησης και την κανονική τήρησή τους. 

δ. Την εποπτεία της καλής εξυπηρέτησης των κατανα¬ 
λωτών. 

ε. Την εποπτεία του Λογιστηρίου, του Ταμείου, 
στ. Την παρακολούθηση της αποδοτικότητας του προ¬ 
σωπικού της Δ.Ο.Υ. και την σύνταξη εισηγήσεων για τις 
εκθέσεις ατομικής αξιολόγησης, 
ζ. Την σύνταξη του ισολογισμού της Επιχείρησης, 
η. Το γενικό έλεγχο εκτέλεσης των κάθε φύσης εργα¬ 
σιών της Επιχείρησης σύμφωνα με τους αντίστοιχους κα¬ 
νονισμούς και τα αντίστοιχα πρότυπα ποιότητος και ασφά¬ 
λειας τόσο των εργαζομένων όσο και των εγκαταστά¬ 
σεων. 

θ. Την τήρηση των διατάξεων του Οργανισμού Εσωτερι¬ 
κής Υπηρεσίας (Ο.Ε.Υ.). 

ι. Ελέγχει και υπογράφει τα διάφορα τιμολόγια για προ¬ 
μήθειες και εκτέλεση εργασιών. 

ια. Ελέγχει και υπογράφει τα εντάλματα πληρωμών, τα 
γραμμάτια είσπραξης, τα δελτία συμψηφιστικών εγγρά¬ 
φων και τα δικαιολογητικά που τα συνοδεύουν. 

ιβ. Ελέγχει καθημερινά το ταμείο και φροντίζει για την 
σωστή οικονομική διαχείριση αυτού και φροντίζει ώστε να 
υπάρχουν μικρά ταμειακά υπόλοιπα. 

ιγ. Ελέγχει και θεωρεί την ομαλή είσπραξη όλων των 
απαιτήσεων. Φροντίζει για την κανονική είσπραξη και 
έγκαιρη απόδοση των λογαριασμών Δημοσίου, Ασφαλιστι¬ 
κών Ταμείων και Λοιπών Τρίτων. 

11.2. Τμήμα εξυπηρέτησης Δημοτών με τα κάτωθι γρα¬ 
φεία και αρμοδιότητες. 

11.2.1. Γραφείο μητρώου Καταναλωτών και Έκδοσης 
Λογαριασμών. 

α. Παραλαβή αιτήσεων νέων συνδέσεων, προγραμματι¬ 
σμός και παρακολούθηση υλοποίησής τους, 
β. Τήρηση Μητρώου Καταναλωτών, 
γ. Έκδοση παραστατικών είσπραξης τελών (σύνδεσης, 
επανασύνδεσης). 

δ. Ελεγχος πληρωμής υποχρεώσεων συνδρομητών, 
ε. Έκδοση λογαριασμών ύδρευσης και αποχέτευσης, 
στ. Λήψη και διερεύνηση παραπόνων συνδρομητών, 
ζ. Μέριμνα για την ειδοποίηση των συνδρομητών για τυ¬ 
χόν βλάβες, διαρροές και διακοπές δικτύων, 
η. Επιμέλεια έκδοσης ενημερωτικών εντύπων. 

11.2.2. Γ ραφείο υδρομετρήσεων. 

α. Καταμέτρηση κατανάλωσης ύδατος και ενημέρωση 
για τυχόν βλάβες και προβλήματα, 
β. Διανομή λογαριασμών. 

γ. Διακοπές παροχών και επανασυνδέσεις σε περί¬ 
πτωση εκκρεμών λογαριασμών, 
δ. Τήρηση λεπτομερούς αρχείου βλαβών και διακοπών. 

11.3. Τμήμα οικονομικό με τα κάτωθι γραφεία και αρμο¬ 
διότητες. 

11.3.1. Γ ραφείο Λογιστηρίου. 

α. Τήρηση των διαδικασιών απεικόνισης, των οικονομι¬ 
κών πράξεων της ΔΕΥΑΔ. (Λογαριασμοί λογιστικού σχε¬ 
δίου, βιβλία, καταστάσεις κ.λ.π.) σύμφωνα με το υφιστά¬ 
μενο λογιστικό σχέδιο. 

β. Τήρηση των διαδικασιών ετοιμασίας των παραστατι¬ 
κών, για τη διενέργεια κάθε είδους εισπράξεων ή πληρω¬ 
μής δαπανών της ΔΕΥΑΔ. 

γ. Διαμόρφωση και παρακολούθηση ταμειακού προ¬ 
γράμματος. 

δ. Τήρηση διαδικασιών μισθοδοσίας προσωπικού, 
ε. Παροχή υπηρεσιών για την κοστολόγηση των έργων 
και υπηρεσιών. 

στ. Διαμόρφωση στοιχείων Ισολογισμού και παροχή 
κάθε είδους στοιχείων για τη διαμόρφωση των οικονομι¬ 
κών προγραμμάτων. 

ζ. Τήρηση διαδικασιών απεικόνισης προμηθευτών - 
προμηθειών. 

11.3.2. Γ ραφείο Ταμείου. 

α. Ημερήσια παραλαβή εισπράξεων από το γραφείο ει- 
σπρακτόρων. 

β. Διενέργεια υπολοίπων εισπράξεων, 
γ. Διενέργεια του συνόλου πληρωμών της ΔΕΥΑΔ. 
δ. Τήρηση των διαδικασιών απεικόνισης των ταμειακών 
πράξεων στα αντίστοιχα βιβλία και παραστατικά του τα¬ 
μείου. 

11.3.3. Γ ραφείο εισπρακτόρων. 

α. Εισπράξεις λογαριασμών και τελών από τους πελά¬ 
τες. 

β. Κατάρτιση ημερήσιων καταστάσεων εισπράξεων, 
γ. Ημερήσια απόδοση στο γραφείο ταμείου. 

11.4. Τμήμα Διοικητικό με τα κάτωθι γραφεία και αρμο¬ 
διότητες. 

11.4.1. Γ ραφείο προσωπικού. 


α. Τήρηση μητρώου και αρχείου προσωπικού. 

β. Τήρηση διαδικασιών που σχετίζονται με τις κάθε φύ¬ 
σης διοικητικές υποθέσεις του προσωπικού (προσλήψεις, 
διακοπές συμβάσεων, βεβαιώσεις, πειθαρχικά, άδειες 
κ.λ.π). 

11.4.2. Γ ραφείο Γ ενικής Εξυπηρέτησης. 

α. Πρωτοκόλληση όλων των εισερχομένων - εξερχομέ- 
νων εγγράφων. 

β. Διεκπεραίωση όλης της αλληλογραφίας. 

γ. Μέριμνα για την εκτέλεση βοηθητικών διοικητικών 
εργασιών (κλητήρας, καθαρίστρια). 

δ. Σύνταξη - διακίνηση αιτήσεων πελατών. 

11.5. Αρμοδιότητες τμήματος μηχανοργάνωσης. 

Οι αρμοδιότητες του τμήματος είναι: 

α. Μηχανογραφική υποστήριξη όλων των λειτουργιών 
της ΔΕΥΑΔ σύμφωνα με τις αναγκαίες μηχανογραφικές 
εφαρμογές. 

β. Μέριμνα και ευθύνη για την συντήρηση των μηχανο¬ 
γραφικών εφαρμογών. 

γ. Τήρηση αρχείων τεκμηρίωσης μηχανογραφικών 
εφαρμογών. 

ΚΕΦΑΛΑΙΟ ΤΡΙΤΟ 

ΘΕΣΕΙΣ ΕΡΓΑΣΙΑΣ - ΜΙΣΘΟΛΟΓΙΚΗ ΚΑΤΑΤΑΞΗ - 
ΕΞΕΛΙΞΗ 

Άρθρο 12 

ΘΕΣΕΙΣ ΕΡΓΑΣΙΑΣ 

12.1. Κάθε εργαζόμενος, κατέχει μία συγκεκριμένη 
θέση εργασίας. Η ανάθεση καθηκόντων στον εργαζόμενο 
διαφορετικών από εκείνα για τα οποία έχει προσληφθεί γί¬ 
νεται, αν κριθεί σκόπιμο, με αιτιολογημένη απόφαση του 
Γ ενικού Διευθυντού ή και του Δ.Σ. 

12.2. Σε κάθε διοικητική ενότητα προβλέπονται συγκε¬ 
κριμένες θέσεις εργασίας όπως φαίνονται και στον πίνακα 
της παραγράφου 12.3. Οι θέσεις εργασίας που φαίνονται 
στον πίνακα δεν είναι απαραίτητο να καλύπτονται όλες. Η 
στελέχωσή τους εξαρτάται από την ανάπτυξη δραστηριο¬ 
τήτων της επιχείρησης. 

12.3. Η ειδικότητα, ο αριθμός των θέσεων και η μισθο- 
λογική κατάταξη και εξέλιξη του προσωπικού φαίνονται 
στον πίνακα που ακολουθεί. 


ΔΙΟΙΚΗΤΙΚΗ 

ΘΕΣΗ 

ΑΡΙΘΜ. 

ΜΙΣΘΟΛΟΓΙΚΗ ΕΞΕΛΙΞΗ 

ΕΝΟΤΗΤΑ 

ΕΡΓΑΣΙΑΣ 

ΘΕΣΕΩΝ 


ΚΛΙΜΑΚΙΑ 

ΕΙΣΑΓΩΓΙΚΟ ΚΑΤΑΛΗΚΤΙΚΟ 

1. Διεύθυνση 

Γενικός 

Διευθυντής 

1 

16 

1 

1.1. Νομικός 

Νομικός 

1 



Σύμβουλος 

Σύμβουλος 




1.2. Γραμματεία Διοικητικός 

1 

24 

9 

οργάνων 

διοίκησης 

Υπάλληλος 




ΣΥΝΟΛΟ 


3 




2.1.Τεχνική 

1. Δ/ντής 

1 

16 

1 

Υπηρεσία 

2. Δκχκ. Υπαλ. 

1 

24 

9 

2.2. Γραφείο 

1. Πολιτικός 

1 

16 

5 

Μελετών 

Μηχανικός 




και Επίβλεψη 

2. Τοπογράφ. 

1 

16 

5 

έργων 

Μηχανικός 

3. Μηχανολ. 

1 

16 

5 


Μηχανικός 

4. Εργοδηγός 
Δομικών Έργων 

1 

22 

8 

2.3. Τμήμα εκτέλεσης και συντήρησης έργων και δικτύων 

2.3.1. Συνεργείο 1. Εργοδηγός 

2 

22 

8 

Δικτύων 

Δομικών Έργων 




Ύδρευσης 

ή Μηχανολόγος 
2. Τεχνίτες 
ύδρευσης 

8 

26 

11 


3. Εργάτες 

12 

28 

13 

2.3. Συνεργείο 

1. Εργοδηγός 

2 

22 

8 

Δικτύων 

Δομικών Έργων 




Αποχέτευσης 

2. Τεχνίτες 
Οικοδόμοι 

5 

26 

11 


3. Εργάτες 

8 

28 

13 

2.4. Γραφείο 

Διοικητικ. 

1 

24 

9 

Προγραμματι- 

Υπάλληλος 




σμού και Κοστο 
λόγηοης 





2.5. Σχεδιαστή- 

Τεχνικός 

1 

22 

8 

ριο και Αρχείο 

Σχεδιαστής 




2.6. Γραψείο 

1. Διοικητικ. 

1 

24 

9 

Κινήσεως 

Υπάλληλος 




και Αποθηκών 

2. Οδηγοί 

3 

26 

11 

2.7. Γραφείο 

Διοικητικός 

1 

24 

9 

Προμηθειών 

Υπάλληλος 




2.8. Γραφείο 

1. Εργοδηγός 

1 

22 

8 

Αντλησης 

2. Χειριστές 

5 

26 

11 

νερού 

Ηλεκτροτε¬ 

χνίτες 




2.9. Τμήμα 

1. Εργοδηγ. 

1 

22 

8 

συντηρήσ. Η/Μ 

2. Τεχνίτης 

1 

26 

11 

εγκαταστάσεων Συντηρητής 





Εφαρμοστ. 




3. Ηλεκτροσυ¬ 
γκολλητής 

1 

26 

11 



4. Βοηθοί 

2 

28 

13 

Σύνολο 


61 




ΔΙΟΙΚΗΤΙΚΗ 

ΘΕΣΗ 

ΑΡΙΘΜ. 

ΜΙΣΘΟΛΟΓΙΚΗ ΕΞΕΛΙΞΗ 

ΕΝΟΤΗΤΑ 

ΕΡΓΑΣΙΑΣ ΘΕΣΕΩΝ 

ΚΛΙΜΑΚΙΑ 

ΕΙΣΑΓΩΓΙΚΟ ΚΑΤΑΛΗΚΤΙΚΟ 

3. Υπηρεσία 

1. Διευθυντής 

1 

16 

1 

Περιβάλλοντος 

Υ.Π. 

2. Διοικητικ. 
Υπάλληλος 

1 

■ 24 

9 

3.1. Γραφείο 

1. Εργοδηγός 

1 

22 

8 

επεξεργασίας 

2. Χειριστές 

5 

26 

11 


Λυμάτων 

Ηλεκτροτεχν. 

3. Εργάτες 

2 

28 

13 


4. Χειριστής 
Α/0 οδηγός 

2 

26 

11 

3.2. Τμήμα 

1. Βοηθός 

1 

22 

8 

Ελέγχου 

Χημικός 




Ποιότητος 

2. Επόπτης 

Δημόσιας 

Υγείας 

1 

22 

8 

Σύνολο 


14 




ΔΙΟΙΚΗΤΙΚΗ 

ΘΕΣΗ 

ΑΡΙΘΜ. 

ΜΙΣΘΟΛΟΓΙΚΗ ΕΞΕΛΙΞΗ 

ΕΝΟΤΗΤΑ 

ΕΡΓΑΣΙΑΣ 

ΘΕΣΕΩΝ 


ΚΛΙΜΑΚΙΑ 

ΕΙΣΑΓΩΓΙΚΟ ΚΑΤΑΛΗΚΤΙΚΟ 

4. Διοικητική 

1. Διευθυντής 

1 

16 

1 

και Οικονομική 

Δ.Ο.Υ. 




Υπηρεσία 

2. Δκμκ. Υπαλ. 

1 

24 

9 

4.1. Τμήμα 

1. Χειριστής 

2 

24 

9 

Εξυπηρέτησης 

Η/Υ 




Δημοτών 

2. Υδρομετρ. 
Διανομείς 

6 

26 

11 


3. Τεχνίτης 
Υδραυλικ. 

1 

28 

13 

4.2. Τμήμα 

1. Λογιστής 

2 

22 

8 

Οικονομικό 

2. Διοικητικ. 
Υπάλληλος 

1 

24 

9 


3. Ταμίας 

1 

24 

9 


4. Εισπρακτ. 

3 

24 

9 

4.3. Τμήμα 

1. Διοικητικ. 

4 

24 

9 

Διοικητικό 

Υπάλληλος 

2. Κλητήρας 

1 

28 

13 


3. Καθαρίστρ. 

1 

28 

13 


4. Φύλακας 

1 

28 

13 

4.5. Μηχανοργά-Υπεύθυνος 

1 

20 

7 

νωση 

Μηχανοργάν. 




Σύνολο 


26 




Αρθρο 13 

ΜΙΣΘΟΛΟΓΙΚΗ ΚΑΙ ΒΑΘΜΟΛΟΓΙΚΗ ΚΑΤΑΤΑΞΗ ΤΟΥ 
ΠΡΟΣΩΠΙΚΟΥ 

1. Κάθε μισθωτός κατατάσσεται στο μισθολογικό κλιμά¬ 
κιο της ανάλογης θέσης. 

2. Ο προσλαμβανόμενος ανάλογα με τα ειδικά (τυπικά) 
του προσόντα κατατάσσεται στο αντίστοιχο εισαγωγικό 
κλιμάκιο και λαμβάνει τις αντίστοιχες αποδοχές. Ανάλογα 
με τα ιδιαίτερα προσόντα μπορεί να λαμβάνει τις αποδο¬ 
χές του αμέσως ανώτερου του εισαγωγικού μισθολογικού 
κλιμακίου. 

3. Η κατάταξη του προσλαμβανόμενου στο μισθολογικό 
κλιμάκιο γίνεται με απόφαση του Διοικητικού Συμβουλίου 
τηρουμένων των διατάξεων του Ν. 1505/84. 

Άρθρο 14 
ΑΠΟΔΟΧΕΣ 

14.1.1. Οι αποδοχές του προσωπικού της επιχείρησης 
που υπηρετεί σε οργανικές θέσεις της ΔΕΥΑ Δράμας 




12514 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αμοίβεται σύμφωνα με τον ισχϋοντα για τους μονίμους 
υπαλλήλους των Δήμων Ν. 1505/1984 όπως τροποποιή¬ 
θηκε με τον Ν. 1810/1988 και σύμφωνα με την Νομοθε¬ 
σία που ισχύει εκάστοτε. 

Στο προσωπικό της ΔΕΥΑΔ καταβάλλονται τα προβλε- 
πόμενα Δώρα Χριστουγέννων Νέου έτους και Πάσχα και 
το επίδομα αδείας. 

14.1.2. Ως προϋπηρεσία για την κατάταξη του προσω¬ 
πικού στα μισθολογικά κλιμάκια και για την χορήγηση του 
επιδόματος χρόνου υπηρεσίας υπολογίζεται η αποδεικνυ- 
όμενη προϋπηρεσία στο Δημόσιο, Ν.Π.Δ.Δ., Ο.Τ.Α. ή ιδιω¬ 
τικού τομέα επιπλέον των περιπτώσεων που αναφέρονται 
στο άρθρο 16 του Ν. 1505/84 εφόσον αποτέλεσε κριτή¬ 
ριο κατά την προκήρυξη των οργανικών θέσεων, και υπό 
την προϋπόθεση ότι υπάρχει συσχέτιση με το αντικείμενο 
της καταλαμβανόμενης θέσης σε σχέση με το πτυχίο ή την 
ειδικότητα από λήψεως πτυχίου ή ειδικότητας μη υπερ- 
βαίνουσα την δεκαετία. 

14.1.3. Το Διοικητικό Συμβούλιο της επιχείρησης ορίζει 
κατά περίπτωση με απόφασή του και μετά από πρόταση 
της Γενικής Δ/νσης τις καταβαλλόμενες αποζημιώσεις και 
οδοιπορικά έξοδα για εκτέλεση υπηρεσίας από υπαλλή¬ 
λους της επιχείρησης εκτός έδρας καθώς και αποζημίωση 
λειτουργίας και συντήρησης για υπαλλήλους που χρησιμο¬ 
ποιούν ιδιόκτητα αυτοκίνητα για ανάγκες της επιχείρη¬ 
σης. 

14.2. Οι αποδοχές του Γ ενικού Διευθυντή και των Διευ¬ 
θυντών των υπηρεσιών της ΔΕΥΑΔ καθορίζονται και ανα¬ 
προσαρμόζονται (πλην των τακτικών ετησίων αυξήσεων 
που δίνονται στο προσωπικό της επιχείρησης) με αιτιολο¬ 
γημένη απόφαση του Δ.Σ. και δεν μπορεί να είναι μικρότε¬ 
ρες των αποδοχών που προβλέπονται από την αντίστοιχη 
ισχύουσα Συλλογική Σύμβαση εργασίας της εδικότητάς 
των; προσαυξημένη με όλα τα προβλεπόμενα από τις Συλ¬ 
λογικές Συμβάσεις επιδομάτων, καθώς επίσης και από τις 
αντίστοιχες αποδοχές που προβλέπονται από τον Ν. 
1505/84 όπως τροποποιήθηκε με τον Ν. 1810/88 και 
σύμφωνα με την νομοθεσία που ισχύει εκάστοτε. 

14.3. Το Δ.Σ. της επιχείρησης μπορεί με αιτιολογημένη 
απόφασή του να χορηγεί τα παρακάτω επιδόματα σε όλο 
το προσωπικό που υπηρετεί στην ΔΕΥΑΔ: 

α. Επίδομα παραγωγικότητας του' προσωπικού μέχρι 
25% του Βασικού μισθού που θα χορηγείται μετά από βε¬ 
βαίωση των αρμοδίων οργάνων της υπηρεσίας για καθορι¬ 
σμένο χρονικό διάστημα μετά την παροχή της εργασίας. 

β. Στους εργατοτεχνίτες που εργάζονται χειρονακτικά 
στα συνεργεία ύδρευσης - αποχέτευσης επίδομα επικίν¬ 
δυνης εργασίας ίσο με αυτό που ισχύει στους Ο.Τ.Α. 

γ. Στους εργατοτεχνίτες που εργάζονται χειρονακτικά 
στα συνεργαία ύδρευσης - αποχέτευσης επίδομα ανθυ¬ 
γιεινής εργασίας ίσο με αυτό που ισχύει στους Ο.Τ.Α. 

δ. Επίδομα ισολογισμού για το προσωπικό που εργά- 
σθηκε για την σύνταξή του, ίσο με το μισό των μηνιαίων 
αποδοχών, το οποίο καταβάλλεται μετά την σύνταξη του 
ισολογισμού και της έκθεσης πεπραγμένων. 

ε. Επίδομα διαχειριστικών λαθών σε όσους διαχειρίζο¬ 
νται χρήματα ίσο με αυτό που ισχύει στους Ο.Τ.Α. 

στ. Επίδομα θέσεως στους προϊσταμένους τμημάτων 
και υπευθύνους γραφείων ή συνεργείων όπως ισχύει 
στους Ο.Τ.Α. 

ζ. Επίδομα Η/Υ στο προσωπικό που εργάζεται στον 
Η/Υ. 


ι.α. Τα τυχόν επιδόματα που χορηγούνται στους αντί¬ 
στοιχους εργαζομένους των Ο.Τ.Α. καταβάλλονται και 
στους αντίστοιχους εργαζομένους της επιχείρησης. 

Αρθρο 15 

ΜΙΣΘΟΛΟΓΙΚΗ ΠΡΟΑΓΩΓΗ ΤΟΥ ΠΡΟΣΩΠΙΚΟΥ 

Οι μισθολογικές προαγωγές γίνονται κατά ένα μισθολο- 
γικό κλιμάκιο κάθε φορά και μέχρι το ανώτατο μισθολογικά 
κλιμάκιο της ειδικότητας του μισθωτού. Ο χρόνος που 
απαιτείται για μισθολογική προαγωγή είναι αυτός που ορί¬ 
ζεται από τις διατάξεις που ισχύουν κάθε φορά για τους 
τακτικούς δημοτικούς υπαλλήλους. Οι κάθε φύσης μισθο- 
λογικές προαγωγές του προσωπικού (μισθολογική προα¬ 
γωγή, χορήγηση επιδομάτων κ.λ.π.) γίνονται με απόφαση 
του Δημοτικού Συμβουλίου. 

Καμία μισθολογική προαγωγή δεν γίνεται αν στον ατο¬ 
μικό φάκελο του μισθωτού δεν υπάρχουν τα απαιτούμενα 
αποδεικτικά των τυπικών του προσόντων. Οι μισθολογικές 
προαγωγές ανακοινώνονται από την Υπηρεσία στο μι¬ 
σθωτό εγγράφως. 

Άρθρο 16 

ΥΠΕΡΩΡΙΑΚΗ ΑΠΑΣΧΟΛΗΣΗ ΚΑΙ ΑΠΟΖΗΜΙΩΣΗ 
ΝΥΚΤΕΡΙΝΗΣ ΕΡΓΑΣΙΑΣ ΚΥΡΙΑΚΩΝ 
ΚΑΙ ΕΞΑΙΡΕΣΙΜΩΝ 

Ή υπερωριακή απασχόληση επιτρέπεται, κατόπιν από¬ 
φασης του Διευθυντή, για την αντιμετώπιση εκτάκτων και 
επειγόντων αναγκών με ανάλογη εφαρμογή των διατά¬ 
ξεων της Εργατικής Νομοθεσίας και μετά από έγκριση του 
Δ.Σ. 

Άρθρο 17 

ΑΠΟΖΗΜΙΩΣΗ ΕΚΤΟΣ ΕΔΡΑΣ 

17.1. Για την εκτός έδρας μετακίνηση των υπαλλήλων 
της ΔΕΥΑΔ απαιτείται έγκριση του Δ.Σ. κατόπιν εισηγή- 
σεως του Γ ενικού Διευθυντού της. 

17.2. Η εκτός έδρας αποζημίωση και τα οδοιπορικά 
έξοδα των υπαλλήλων που μεταβαίνουν εκτός έδρας για 
εκτέλεση υπηρεσίας καθορίζονται με απόφαση του Δ.Σ. 
αναπροσαρμοζόμενη κατά έτος. 

ΚΕΦΑΛΑΙΟ ΤΕΤΑΡΤΟ 
ΠΡΟΣΛΗΨΗ ΠΡΟΣΩΠΙΚΟΥ 

Άρθρο 18 

ΤΑΚΤΙΚΟ ΚΑΙ ΕΚΤΑΚΤΟ ΠΡΟΣΩΠΙΚΟ 

18.1. Το προσωπικό της ΔΕΥΑΔ διακρίνεται σε τακτικό 
και έκτακτο. 

α. Τακτικό προσωπικό είναι εκείνο που κατέχει Οργανι¬ 
κές θέσεις και συνδέεται με την Επιχείρηση με σχέση ερ¬ 
γασίας ιδιωτικού δικαίου αορίστου χρόνου. 

β. Έκτακτο προσωπικό είναι εκείνο που δεν κατέχει 
Οργανικές θέσεις και συνδέεται με την Επιχείρηση με 
σύμβαση ορισμένου χρόνου ή έργου. 

18.2. Το τακτικό προσωπικό κατέχει Οργανικές θέσεις 
που προβλέπονται από τον παρόντα Ο.Ε.Υ. 

18.2.1. Ο αριθμός των Οργανικών θέσεων μπορεί να 
τροποποιηθεί με απόφαση του Δ.Σ. σύμφωνα με τις ισχύ- 
ουσες διατάξεις. 

18.2.2. Σε περίπτωση μείωσης του αριθμού των Οργα- 

νικών θέσεων το Τακτικό Προσωπικό που περισσεύει δεν 
απολύεται, αλλά παραμένει σαν υπεράριθμο και τοποθε¬ 
τείται ανάλογα με τα προσόντα και την ειδικότητά του. 

18.3. Η Επιχείρηση μπορεί να προσλαμβάνει προσω¬ 
πικό με σύμβαση εργασίας ιδιωτικού δικαίου για αντιμετώ¬ 
πιση κατεπειγουσών αναγκών εμφανισμένων στις περι¬ 
πτώσεις: 

α. Όταν μείνουν κάποιες θέσεις κενές και μέχρι να συ¬ 
μπληρωθούν, εφόσον έχει κινηθεί η νόμιμη διαδικασία για 
την συμπλήρωσή τους. 

β. Σε απουσία τακτικού προσωπικού λόγω αδειών (κα¬ 
νονικής, κύησης και τοκετού, αδικαιολόγητης απουσίας 
κ.λ.π.) και για το αντίστοιχο χρονικό διάστημα. 

γ. Για κάλυψη εποχιακών αυξημένων αναγκών. 

18.3.1. Η πρόσληψη του προσωπικού αυτού γίνεται με 
απόφαση του Προέδρου του Διοικητικού Συμβουλίου. Η 
επιλογή γίνεται ελεύθερα κατά την κρίση του Προέδρου 
του Διοικητικού Συμβουλίου χωρίς διαδικασία. 

18.3.2. Η πρόσληψη του συγκεκριμένου προσώπου γί¬ 
νεται μόνο με την υπογραφή σύμβασης εργασίας η οποία 
καταρτίζεται σε τρία αντίτυπα εκ των οποίων το ένα τηρεί¬ 
ται στο γραφείο προσωπικού, το δεύτερο στο γραφείο λο¬ 
γιστηρίου και το τρίτο παραλαμβάνει ο ενδιαφερόμενος. Η 
σύμβαση εργασίας λύεται αυτοδίκαια και η σχέση εργα¬ 
σίας παύει να υπάρχει όταν λήξει ο χρόνος που αναγράφε¬ 
ται στη σύμβαση, χωρίς την καταβολή οποιοσδήποτε απο¬ 
ζημίωσης. Περί της επικειμένης λήξης του χρόνου της 
σύμβασης ειδοποιείται ο εργαζόμενος από το γραφείο 
προσωπικού πριν από εύλογο χρόνο η δε έγγραφη ειδο¬ 
ποίηση κοινοποιείται στο ταμείο για την παύση καταβολής 
των αποδοχών. Τυχόν παράλειψη της ειδοποίησης δεν δη¬ 
μιουργεί κανένα δικαίωμα υπέρ του εργαζομένου. 

18.3.3. Οι αποδοχές του έκτακτου προσωπικού ρυθμί¬ 
ζονται από τις ισχύουσες κάθε φορά Εθνικές Συλλογικές 
Συμβάσεις Εργασίας (Ε.Σ.Σ.Ε.). 

Αρθρο 19 

ΤΡΟΠΟΣ ΠΡΟΣΛΗΨΗΣ ΠΡΟΣΩΠΙΚΟΥ 

19.1. Η πλήρωση των κενών και κενουμένων κάθε φορά 
θέσεων ενεργείται ύστερα από απόφαση του Διοικητικού 
Συμβουλίου της Επιχείρησης. 

19.2. Η πρόσληψη του προσωπικού γίνεται ύστερα από 
Δημόσια πρόσκληση στον ημερήσιο τύπο, με επιλογή που 
θα γίνει από το Δ.Σ. ή από Επιτροπή που θα ορίσει το Διοι¬ 
κητικό Συμβούλιο. 

Αρθρο 20 

ΓΕΝΙΚΑ ΠΡΟΣΟΝΤΑ ΠΡΟΣΛΗΨΗΣ ΠΡΟΣΩΠΙΚΟΥ 

20.1. Κάθε πρόσωπο που προσλαμβάνεται σε Οργανική 
θέση πρέπει: 

α. Να έχει την Ελληνική Ιθαγένεια. 

β. Να μην έχει παραπεμφθεί και δικαστεί ή να μην έχει 
καταδικαστεί τελεσίδικα για κλοπή, ληστεία ή δωροδοκία, 
καταπίεση, παράβαση καθήκοντος ή άλλο παρεμφερές 
αδίκημα. 

γ. Να έχει ηλικία μέχρι πενήντα (50) ετών συμπληρω¬ 
μένα. 

Σε εξαιρετικές περιπτώσεις μπορεί το Δ.Σ. να προσλαμ¬ 
βάνει άτομο λόγω κοινωνικών κριτηρίων, χωρίς να υπολο¬ 
γίζεται το όριο ηλικίας, με αιτιολογημένη απόφασή του. Το 
προσωπικό αυτό δεν μπορεί να υπερβαίνει το 2% (δύο) 
των εργαζομένων που υπηρετούν στην ΔΕΥΑΔ. 


20.2. Γ ια την απόδειξη συνδρομής των παραπάνω προϋ¬ 
ποθέσεων το προσλαμβανόμενο πρόσωπο πρέπει να υπο¬ 
βάλλει μαζί με την αίτηση πρόσληψης: 

α. Πιστοποιητικό Δήμου ή Κοινότητας (για διορισμό). 

β. Πιστοποιητικό Στρατολογίας τύπου Α (για άνδρες). 

γ. Αντίγραφο ποινικού μητρώου. 

ε. Αντίγραφο πιστοποιητικού σπουδών ή ειδικότητας 
εμπειρίας. 

ε. Υπεύθυνη δήλωση ότι δεν έχει παραπεμφθεί να δικα¬ 
στεί για κάποιο από τα παραπάνω αδικήματα και ότι δεν 
τελεί υπό δικαστική αντίληψη ή απαγόρευση. 

Αρθρο 21 

ΠΡΑΞΗ ΠΡΟΣΛΗΨΗΣ 

21.1. Η πρόσληψη ενεργείται με απόφαση του Προέ¬ 
δρου του Διοικητικού Συμβουλίου της ΔΕΥΑΔ. 

21.2. Στην απόφαση πρόσληψης αναφέρονται όλα τα 
απαραίτητα προς τούτο στοιχεία και ειδικότερα ονοματε¬ 
πώνυμο, προσόντα, είδος εργασιών μισθολογικό κλιμάκιο, 
εισαγωγικός βαθμός αποδοχών του και αποκλειστική προ¬ 
θεσμία μέσα στην οποία πρέπει να προσέλθει να αναλάβει 
υπηρεσία και που δεν μπορεί να είναι περισσότερο από 
δεκαπέντε (15) μέρες. 

21.3. Η απόφαση πρόσληψης εκδίδεται σε δύο αντί¬ 
τυπα και υπογράφεται από τον Πρόεδρο του Δ.Σ. Το ένα 
αντίτυπο τηρείται στο γραφείο προσωπικού και το άλλο 
παραλαμβάνει ο ενδιαφερόμενος, υπογράφοντας σχετική 
απόδειξη παραλαβής. 

21.4. Ο εργαζόμενος θα λαμβάνει γνώση του παρόντος 
Ο.Ε.Υ. τον οποίο και αποδέχεται ανεπιφυλάκτως. Σχετική 
ρητή διάταξη θα αναγράφεται στην απόφαση πρόσληψης 
την οποία υπογράφει ο εργαζόμενος. 

Αρθρο 22 

ΑΝΑΚΛΗΣΗ ΠΡΟΣΛΗΨΗΣ 

Η απόφαση πρόσληψης ανακαλείται, με όμοια του Προ¬ 
έδρου του Δ.Σ., αν ο προσληφθείς δεν αποδέχθηκε αυτή 
είτε ρητά είτε σιωπηρά με την παραμέληση της κατά την 
παράγραφο 2 του προηγούμενου άρθρου προθεσμία. 

Αρθρο 23 

ΔΟΚΙΜΑΣΤΙΚΗ ΥΠΗΡΕΣΙΑ 

1. Ο προσλαμβανόμενος διανύει ενός έτους δοκιμα¬ 
στική υπηρεσία, κατά τη διάρκεια της οποίας μπορεί να 
απολυθεί με αιτιολογημένη απόφαση του Διοικητικού 
Συμβουλίου για λόγους αναγομένους στην υπηρεσία του. 

2. Μέσα σε ένα μήνα από την συμπλήρωση της δοκιμα¬ 
στικής υπηρεσίας, το Διοικητικό Συμβούλιο είναι υποχρε¬ 
ωμένο να αποφασίσει αν ο προσληφθείς είναι κατάλληλος 
να συνεχίσει να παρέχει τις υπηρεσίες του. 

3. Αυτός που κρίνεται απολυτέος ή ακατάλληλος για συ¬ 
νέχιση της παροχής των υπηρεσιών του, σύμφωνα με τις 
προηγούμενες παραγράφους 1 και 2, απολύεται υποχρε¬ 
ωτικά. 

Αρθρο 24 

ΜΗΤΡΩΟ ΠΡΟΣΩΠΙΚΗΣ ΚΑΙ ΕΡΓΑΣΙΑΚΗΣ 
ΚΑΤΑΣΤΑΣΗΣ ΤΟΥ ΠΡΟΣΩΠΙΚΟΥ 

24.1. Για όλο το προσωπικό της ΔΕΥΑΔ τηρείται μη¬ 
τρώο που περιέχει τα παρακάτω στοιχεία κάθε εργαζόμε¬ 
νου. 

α. Όνομα, επώνυμο, πατρώνυμο, χρονολογία και τόπος 
γεννήσεως, ημερομηνία γάμου, όνομα συζύγου, ονόματα 
και χρονολογία γέννησης παιδιών. 

β. Τον αριθμό της απόφασης πρόσληψης, τα τυπικά και 
ουσιαστικά προσόντα, την ειδικότητα της πρόσληψής του, 
τον αριθμό των αποφάσεων και λήψης των κάθε είδους 
επιδομάτων. 

γ. Τις πειθαρχικές ποινές, 
δ. Τις κάθε είδους άδειες και απουσίες, 
ε. Τις συνολικές αποδοχές που παίρνει από κάθε οικο¬ 
νομική μεταβολή. 

στ. Απόκτηση νέων προσόντων, συμμετοχές σε σεμινά¬ 
ρια, ειδικές εργασίες και προσφορές, 
ζ. Ετήσιες επιδοτήσεις (Υπηρεσιακές). 

24.2. Κάθε εργαζόμενος δύναται να βλέπει το μητρώο 
του όποτε θέλει. 

Αρθρο 25 

ΑΥΤΟΔΙΚΑΙΑ ΛΥΣΗ ΤΗΣ ΕΡΓΑΤΙΚΗΣ ΣΥΜΒΑΣΗΣ 

25.1. Η σύμβαση λύεται αυτοδίκαια και χωρίς καμιά 
προειδοποίηση ή καταγγελία από την ημέρα που ο εργα¬ 
ζόμενος θα συμπληρώσει όλες τις προϋποθέσεις για συ- 
νταξιοδότηση όπως αυτές ορίζονται από τους εκάστοτε 
ισχύοντες Νόμους. 

25.2. Αν ο εργαζόμενος δεν συμπληρώνει τις νόμιμες 
προϋποθέσεις συνταξιοδότησης, με απόφαση του Διοικη¬ 


τικού Συμβουλίου δύναται να παραταθεί για ορισμένο 
χρόνο η εργασιακή του σύμβαση, πάντως όχι πέρα από το 
εβδομηκοστό (70) έτος της ηλικίας. 

Αρθρο 26 

ΑΠΟΛΥίΗ ΤΑΚΤΙΚΟΥ ΠΡΟΣΩΠΙΚΟΥ 

26.1. Το τακτικό προσωπικό απολύεται ύστερα από 
απόφαση του Διοικητικού Συμβουλίου: 

α. Όταν επιβληθεί πειθαρχική ποινή απόλυσης. 

β. Όταν σωματική ή πνευματική ασθένεια εμποδίζει 
εντελώς να ανταποκριθεί στα καθήκοντα της ειδικότητας 
για την οποία έχει προσληφθεί και εφόσον δεν μπορεί να 
εξασκήσει καμμιά άλλη ειδικότητα. 

γ. Όταν αδικαιολόγητα ο εργαζόμενος απουσιάζει συ¬ 
νεχώς επί (15) ημέρες ή το σύνολο των αδικαιολογήτων 
ημερών απουσίας μέσα σε ένα έτος ξεπερνά τις (30) ημέ¬ 
ρες. 

26.2. Η διάταξη αυτή δεν αντίκειται στα όσα προβλέπει 
ο Νόμος. 

Αρθρο 27 

ΑΠΑΙΤΟΥΜΕΝΑ ΠΡΟΣΟΝΤΑ ΠΡΟΣΛΗΨΕΩΣ 

Για την πλήρωση των Οργανικών θέσεων του άρθρου 12 
του παρόντος Ο.Ε.Υ. απαιτούνται τα τυπικά και ιδιαίτερα 
προσόντα όπως αυτά ορίζονται παρακάτω. 

Σε περίπτωση μη προσέλευσης υποψηφίων με τα ιδιαί¬ 
τερα προσόντα αρκούν τα ειδικά (τυπικά) προσόντα. 


ΠΙΝΑΚΑΣ ΠΡΟΣΟΝΤΩΝ ΠΡΟΣΩΠΙΚΟΥ 


α/α ΘΕΣΗ ΕΡΓΑΣΙΑΣ Ειδικά (τυπικά) προσόντα Ιδιαίτερα προσόντα 


1 . 


2 . 

3 . 


ΓΕΝΙΚΟΣ ΔΙΕΥΘΥΝΤΗΣ 


ΝΟΜΙΚΟΣ ΣΥΜΒΟΥΛΟΣ 

ΔΙΕΥΘΥΝΤΗΣ ΤΕΧΝΙΚΗΣ ΥΠΗ¬ 
ΡΕΣΙΑΣ 


- Απόφοιτος Ανώτατου εκπαι¬ 
δευτικού Ιδρύματος εσωτερι¬ 
κού ή εξωτερικού των εξής ει¬ 
δικοτήτων, Πολιτικού Μηχανι¬ 
κού, Μηχανολόγου Μηχανι¬ 
κού, Τοπογράφου Μηχανι¬ 
κού, Χημικού Μηχανικού, Χη¬ 
μικού ή Οικονομικών Επιστη¬ 
μών (αναγνωρισμένο πτυχίο 
από το Ελληνικό Δημόσιο). 

- Αποδεικνυόμενη δεκαετή 
τουλάχιστον προϋπηρεσία σε 
υπεύθυνη διοικητική θέση ιδι¬ 
ωτικής επιχείρησης ή Δημό¬ 
σιου Οργανισμού. 

- Γνώση μιάς ξένης γλώσσας 

- Δικηγόρος μέλος, του Δικη¬ 
γορικού συλλόγου Δράμας. 

- Διπλωματούχος Μηχανικός 
μέλος του Τ.Ε.Ε. σε μία από 
τις ειδικότητες, Πολιτικού 
Μηχανικού, Τοπογράφου Μη- 
χανν. ή Μηχανολόγου Μηχα¬ 
νικού. 

- Αποδεικνυόμενη πενταετής 
εμπειρία σε Διοικητική θέση 
Ιδιωτικής Επιχείρησης ή Δη- 


- Αποδεικνυόμενη δεκαετή 
τουλάχιστον άσκηση επαγ¬ 
γέλματος στην ειδικότητά 
του. 

- Αποδεικνυόμενη ικανοποιη¬ 
τική εμπειρία σε θέματα 
ύδρευσης, αποχέτευσης, 
επεξεργασία νερού και λυμά¬ 
των. 

- Γνώσεις χειρισμού Η/Υ. 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12517 



α/α 

ΘΕΣΗ ΕΡΓΑΣΙΑΣ 

Ειδικά (τυπικά) προσόντα 

Ιδιαίτερα προσόντα 



μόσιου Οργανισμού. 

- Γνώση μιας ξένης γλώσσας. 

- Αποδεικνυόμενη τριετής 
τουλάχιστον προϋπηρεσία 
στην διεύθυνση μελέτη ή κα¬ 
τασκευή συστημάτων ύδρευ¬ 
σης αποχέτευσης. 

- Βασικές γνώσεις χειρισμού 
Η/Υ. 

4. 

ΔΙΕΥΘΥΝΤΗΣ ΥΠΗΡΕΣΙΑΣ 
ΠΕΡΙΒΑΛΛΟΝΤΟΣ 

- Πτυχιούχος Χημικός ή Χημι¬ 
κός Μηχανικός. 

- Αποδεικνυόμενη πενταετής 
εμπειρία στην σε Διοικητική 
θέση Ιδιωτικής Επιχείρησης ή 
Δημόσιου Οργανισμού. 

- Γ νώση μιας ξένης γλώσσας. 

- Αποδεικνυόμενη τριετής 
εμπειρία στην μελέτη, λει¬ 
τουργία ή επίβλεψη συγκρο¬ 
τημάτων άντλησης και επε¬ 
ξεργασίας 

νερού και λυμάτων. 

- Βασικές γνώσεις χειρισμού 
Η/Υ. 

5. 

ΔΙΕΥΘΥΝΤΗΣ ΔΙΟΙΚΗΤΙΚΗΣ 

ΚΑΙ ΟΙΚΟΝΟΜΙΚΗΣ 

ΥΠΗΡΕΣΙΑΣ 

- Πτυχίο Ανώτατης Σχολής Οι¬ 
κονομικών Επιστημών του 
εσωτερικού ή εξωτερικού (με 
αναγνωρισμένο πτυχίο από το 
Ελληνικό Δημόσιο). 

- Γ νώση μιας ξένης γλώσσας. 

- Γ νώση χειρισμού Η/Υ. 

- Αποδεικνυόμενη πενταετής 
τουλάχιστον προϋπηρεσία σε 
υπεύθυνη διοικητική θέση 
Ιδιωτικής ή Δημόσιας Επιχεί¬ 
ρησης ή Δημόσιου Οργανι¬ 
σμού ή ΟΤΑ. 

6. 

ΠΟΛΙΤΙΚΟΣ ΜΗΧΑΝΙΚΟΣ ή και 
ΤΟΠΟΓΡΑΦΟΣ ΜΗΧΑΝΙΚΟΣ ή 
και ΜΗΧΑΝΟΛΟΓΟΣ 
ΜΗΧΑΝΙΚΟΣ 

- Πτυχίο ή δίπλωμα Ανώτατης 
Σχολής του εσωτερικού ή του 
εξωτερικού (με αναγνωρι¬ 
σμένο πτυχίο από το Ελλη¬ 
νικό Δημόσιο) Πολιτικού Μη¬ 
χανικού ή Τοπογράφου Μη¬ 
χανικού ή Μηχανολόγου Μη¬ 
χανικού. 

- Αποδεικνυόμενη διετής του¬ 
λάχιστον προϋπηρεσία στη 
διεύθυνση συστημάτων 
ύδρευσης και αποχέτευσης. 

- Αποδεικνυομένη εμπειρία σε 
κατασκευή ή επίβλεψη 
υδραυλικών έργων. 

- Γ νώση μιας ξένης γλώσσας. 

- Γ νώση χειρισμού Η/Υ 

7. 

ΤΕΧΝΟΛΟΓΟΣ ΠΟΛΙΤΙΚΟΣ 
ΜΗΧΑΝΙΚΟΣ ή 

ΜΗΧΑΝΟΛΟΓΟΣ ΜΗΧΑΝΙΚΟΣ 

- Πτυχίο Ανωτέρας Σχολής Πο¬ 
λιτικών Μηχανικών ή Μηχανο¬ 
λόγων Μηχανικών. 

- Επαρκής εμπειρία στην 
άσκηση του επαγγέλματος. 

- Επαρκής εργοταξιακή εμπει¬ 
ρία. 

- Γ νώση χειρισμού Η/Υ. 

8. 

ΥΠΕΥΘΥΝΟΣ ΜΗΧΑΝΟΡΓΑΝ. 

- Πτυχίο Ανώτερης Σχολής με 

σπουδές σε Μηχανοργάνωση 
(Ανάλυση Προγραμματι¬ 

σμός). 

- Αποδεικνυόμενη προϋπηρε¬ 
σία. 

- Γνώση αγγλικής γλώσσας. 

- Επαρκής εμπειρία σε θέματα 
Μηχανοργάνωσης. 

9. 

ΛΟΓΙΣΤΗΣ 

- Πτυχίο Τ.Ε.Ι. Οικονομικής κα- 
τευθύνσεως και διετής προϋ¬ 
πηρεσία σε βιβλία Γ' κατηγο¬ 
ρίας ή πενταετής προϋπηρε¬ 
σία σε βιβλία Γ' κατηγορίας. 

- Γ νώση χειρισμού Η/Υ. 

- Επαρκής αποδεικνυόμενη 
εμπειρία στην άσκηση του 
επαγγέλματος. 

10. 

ΒΟΗΘΟΣ ΧΗΜΙΚΟΥ 

- Πτυχιούχος Σχολής Βοηθών 
Χημικών. 

- Επαρκής εμπειρία στην 
άσκηση του επαγγέλματος. 

11. 

ΕΠΟΠΤΗΣ ΔΗΜΟΣΙΑΣ ΥΓΕΙΑΣ 

- Πτυχιούχος ΤΕΙ αντίστοιχης 
ειδικότητας. 

- Επαρκής εμπειρία στην 
άσκηση του επαγγέλματος. 

« 



α/α 

ΘΕΣΗ ΕΡΓΑΣΙΑΣ 

Ειδικά (τυπικά) προσόντα 

Ιδιαίτερα προσόντα 

12. 

ΕΡΓΟΔΗΓΟΣ ΔΟΜΙΚΩΝ 

- Πτυχίο Μέσης Τεχνικής Σχο- 

- Επαρκής εμπειρία στην 


ΕΡΓΩΝ ή ΜΗΧΑΝΟΛΟΓΟΣ ή 
ΧΗΜΙΚΟΣ 

λής εργοδηγών αντίστοιχης 
ειδικότητας. 

άσκηση του επαγγέλματος. 

13. 

ΧΕΙΡΙΣΤΗΣ Η/Υ 

- Απολυτήριο Λυκείου ή Εξατα¬ 
ξίου Γ υμνασίου. 

- Απόφοιτος Μέσης Σχολής 
Η/Υ ή προϋπηρεσία ενός 
έτους. 

- Επαρκής εμπειρία σε προ¬ 
γράμματα Η/Υ ύδρευσης - 
αποχέτευσης. 

14. 

ΤΕΧΝΙΚΟΣ ΣΧΕΔΙΑΣΤΗΣ 

- Απολυτήριο λυκείου ή Εξατα- 

- Επαρκής εμπειρία σε σχέδια 



ξίου Γυμνασίου. 

- Απόφοιτος Μέσης Τεχνικής 
Σχολής, αντίστοιχης ειδικότη¬ 
τας. 

ύδρευσης - αποχέτευσης. 

15. 

ΔΙΟΙΚΗΤΙΚΟΣ ΥΠΑΛΛΗΛΟΣ 

- Απολυτήριο Λυκείου ή Εξατα¬ 
ξίου Γ υμνασίου. 

- Γνώση χειρισμού Η/Υ και 
γραφομηχανής. 

16. 

ΕΙΔΙΚΟΣ ΤΑΜΙΑΣ 

- Απολυτήριο Λυκείου ή Εξατα¬ 
ξίου Γ υμνασίου. 

- Γ νώση χειρισμού Η/Υ. 

17. 

ΕΙΣΠΡΑΚΤΟΡΑΣ 

- Απολυτήριο Λυκείου ή Εξατα¬ 
ξίου Γ υμνασίου. 

- Γ νώση χειρισμού Η/Υ. 

18. 

ΤΕΧΝΙΤΗΣ ΥΔΡΑΥΛΙΚΟΣ ή 

- Πτυχίο κατώτερης Τεχνικής 

- Επαρκής εμπειρία στην 


ΟΙΚΟΔΟΜΟΣ 

Σχολής και διετής προϋπηρε¬ 
σία σε ανάλογη θέση ή πεντα¬ 
ετής προϋπηρεσία σε ανά¬ 
λογη εργασία. 

άσκηση του επαγγέλματος. 

19. 

ΗΛΕΚΤΡΟΤΕΧΝΙΤΗΣ 

- Πτυχίο κατώτερης Τεχνικής 
Σχολής και διετή προϋπηρε¬ 
σία σε ανάλογη θέση. 

- Επαρκής εμπειρία στην 
άσκηση του επαγγέλματος 
Πτυχίο Γ' κατηγορίας. 

20. 

ΤΕΧΝΙΤΗΣ ΣΥΝΤΗΡΗΤΗΣ 
ΕΦΑΡΜΟΣΤΗΣ 

- Πτυχίο Συντηρητού. 

- Επαρκής εμπειρία στην 
άσκηση του επαγγέλματος. 

21. 

ΗΛΕΚΤΡΟΣΥΓΚΟΛΛΗΤΗΣ 

- Αντίστοιχη άδεια ηλεκτροσυ- 

- Επαρκής εμπειρία στην 


ΟΞΥΓΟΝΟΚΟΛΛΗΤΗΣ 

γκολλητού οξυγονοκολλη- 
τού. 

άσκηση του επαγγέλματος. 

22. 

ΥΔΡΟΜΕΤΡΗΤΕΣ ΔΙΑΝΟΜΕΙΣ 

- Απολυτήριο τρίτης τάξης Γ υ¬ 
μνασίου ή άλλο ισότιμο. 


23. 

ΚΛΗΤΗΡΑΣ 

- Απολυτήριο τρίτης τάξης Γ υ¬ 
μνασίου ή άλλο ισότιμο. 


24. 

ΟΔΗΓΟΣ ΑΥΤΟΚΙΝΗΤΟΥ 

- Αδεια ικανότητας οδηγού 
αντίστοιχης κατηγορίας. 

- Επαρκής εμπειρία στην 
άσκηση του επαγγέλματος. 


25. ΧΕΙΡΙΣΤΗΣ ΑΝΥΨΩΤΙΚΟΥ - Αδεια χειρισμού ανυψωτικού - Επαρκής εμπειρία στην 

ΟΔΗΓΟΣ-ΟΧΗΜΑΤΟΣ οχήματος. άσκηση του επαγγέλματος. 

- Αδεια ικανότητος οδηγού 
αντίστοιχης κατηγορίας. 

26. ΦΥΛΑΚΑΣ - Απολυτήριο Δημοτικού Σχο¬ 

λείου. 

27. ΕΡΓΑΤΗΣ ή ΒΟΗΘΟΣ ή 
ΚΑΘΑΡΙΣΤΡΙΑ 

ΚΕΦΑΛΑΙΟ ΠΕΜΠΤΟ 

ΥΠΟΧΡΕΩΣΕΙΣ - ΔΙΚΑΙΩΜΑΤΑ ΠΡΟΣΩΠΙΚΟΥ 
Αρθρο 28 

ΥΠΟΧΡΕΩΣΕΙΣ - ΚΑΘΗΚΟΝΤΑ 

α. Κάθε εργαζόμενος στη ΔΕΥΑΔ έχει υποχρέωση και 
καθήκον να εκτελε'ι την εργασία που του ανατίθεται στην 
κάθε θέση που τοποθετείται με επιμέλεια και ευσυνειδη¬ 
σία, ώστε η ΔΕΥΑΔ να προσφέρει στους δημότες υψηλής 
ποιότητας υπηρεσίες σαν δημοτική και κοινοφελής επι¬ 
χείρηση που είναι. 

β. Πρέπει να προσέρχεται έγκαιρα και χωρίς την παραμι¬ 
κρή καθυστέρηση στην εργασία και να αποχωρεί μετά την 
συμπλήρωση του ωραρίου εργασίας που κάθε φορά έχει 
καθοριστεί με απόφαση του Δ.Σ. 

γ. Το προσωπικό της ΔΕΥΑΔ εργάζεται πέντε μέρες την 
εβδομάδα και 37,5 ώρες. 

Αρθρο 29 

ΠΕΙΘΑΡΧΙΚΕΣ ΠΑΡΑΒΑΣΕΙΣ 

29.1. Κάθε παράβαση υπηρεσιακού καθήκοντος, οφει- 
λόμενη σε πρόθεση ή αμέλεια του εργαζομένου, αποτελεί 
πειθαρχικό παράπτωμα. 

29.2. Το υπηρεσιακό καθήκον προσδιορίζεται με βάση 
τις υποχρεώσεις που απορρέουν α) από την σύμβαση ερ¬ 
γασίας ή και την απόφαση πρόσληψης, β) από τον Ο.Ε.Υ., 
γ) από την κείμενη νομοθεσία και δ) από τις οδηγίες και 
διαταγές των ιεραρχικά προϊσταμένων καθώς και από τη 
φύση της υπηρεσίας κάθε ειδικότητας και θέσης, όπως το 
περιεχόμενό της καθορίζεται από τους κανόνες της επι¬ 
στήμης και της τέχνης, από τους κανόνες της κοινής πεί¬ 
ρας, από τις συνήθειες που έχουν παγιωθεί στη ΔΕΥΑΔ 
και τους κανόνες της καλής πίστης και του κοινωνικού 
σκοπού που εξυπηρετεί η ΔΕΥΑΔ. 

29.3. Ενδεικτικά, πειθαρχικά παραπτώματα είναι: 

α. Η αναξιοπρεπής και ανάρμοστη συμπεριφορά και δια¬ 
γωγή μέσα στην υπηρεσία ή έξω από αυτή, τόσο απέναντι 
στους συναδέλφους όσο και απέναντι σε τρίτους. 

β. Η χρησιμοποίηση από εργαζόμενο στη ΔΕΥΑΔ τρίτου 
προσώπου σε διαγωνισμό ή δημοπρασία προμήθειας ή 
ανάθεσης έργου της ΔΕΥΑΔ, με σκοπό να γίνει ανάδοχος. 

γ. Η μη έγκαιρη προσέλευση και η πρόωρη αποχώρηση 
από την εργασία. 

δ. Η αδιαφορία, η αμέλεια και η ατελής εκτέλεση της 
υπηρεσίας που έχει ανατεθεί στον εργαζόμενο. 

ε. Η αδικαιολόγητη αποχή ή άρνηση εκτέλεσης της υπη¬ 
ρεσίας που έχει ανατεθεί στον εργαζόμενο. 

στ. Η φθορά από κακή χρήση ή η απώλεια πραγμάτων 
(υλικών-εργαλείων) της επιχείρησης, καθώς και η μη 
έγκαιρη αναφορά στους προϊσταμένους των φθορών σε· 
μηχανήματα και εργαλεία ή της απώλειας πραγμάτων από 
τους εργαζόμενους, που τα χρησιμοποιούν για την εκτέ¬ 
λεση της υπηρεσίας και που τους έχει ανατεθεί από κάθε 
άλλον εργαζόμενο στη ΔΕΥΑΔ η οποία έλαβε γνώση των 
φθορών ή της απώλειας με οποιοδήποτε τρόπο. 

ζ. Η αποσιώπηση πειθαρχικών παραπτωμάτων των υφι¬ 
σταμένων από τους προϊσταμένους. 

η. Η παράλειψη άσκησης του επιβεβλημένου υπηρεσια¬ 
κού ελέγχου. 

θ. Η χρήση ή ιδιοποίηση περιουσιακών στοιχείων της 
ΔΕΥΑΔ, που είναι εμπιστευμένα στον εργαζόμενο για την 


διεκπεραίωση της εργασίας στη ΔΕΥΑΔ, άσχετα αν κινή¬ 
θηκε ή όχι ποινική δίωξη. 

ι. Κάθε παράβαση του ΟΕΥ αποτελεί πειθαρχικό παρά¬ 
πτωμα. 

Τα ανωτέρω ισχύουν εφόσον δεν αντίκεινται στις διατά¬ 
ξεις της Εργατικής Νομοθεσίας. 

' Αρθρο 30 

ΠΕΙΘΑΡΧΙΚΕΣ ΚΥΡΩΣΕΙΣ 

30.1. Κάθε πειθαρχικό παράπτωμα έχει σαν άμεση συ¬ 
νέπεια την επιβολή πειθαρχικής ποινής. 

30.2. Πειθαρχικές ποινές είναι: 

α. Προφορική επίπληξη. 

β. Έγγραφη επίπληξη. 

γ. Πρόστιμο παρακράτησης μέχρι του 1 /5 των μηνιαίων 
αποδοχών. 

δ. Προσωρινή παύση από 15 μέρες μέχρι τρεις μήνες 
χωρίς αποδοχές. 

ε. Οριστική απόλυση με μονομερή καταγγελία της εργα¬ 
σιακής σύμβασης. 

30.3. α. Οι πειθαρχικές ποινές επιβάλλονται ανάλογα με 
τη βαρύτητα του παραπτώματος και τις περιστάσεις που 
οδήγησαν σε αυτό. 

β. Η υποτροπή αποτελεί επιβαρυντική περίπτωση. 

γ. Σε περίπτωση συρροής παραπτωμάτων επιβάλλεται η 
ποινή που αντιστοιχεί στο μεγαλύτερο παράπτωμα. 

30.4. Οι προβλεπόμενες σε αυτό το άρθρο πειθαρχικές 
ποινές επιβάλλονται: 

α. Από το Δ/ντή οι ποινές της παραγράφου 30.2.α. 

β. Από τον Γ ενικό Διευθυντή οι ποινές της παραγράφου 

30.2. α, 30.2.β. 

γ. Από τον πρόεδρο του Δ.Σ. η ποινή της παραγράφου 

30.2. γ. 

δ. Από το Δ.Σ. οι ποινές της παραγράφου 30.2.δ 

30.2. ε. 

30.5. α. Οι ποινές που επιβάλλονται από τους Διευθυ¬ 
ντές και τον Πρόεδρο του Δ.Σ. ανακοινώνονται στο Δ.Σ., 
που αυτεπάγγελτα μπορεί να τις μειώσει ή να τις εξαφανί¬ 
σει. 

β. Ο εργαζόμενος που τιμωρήθηκε με μία από τις ποινές 
των παραγράφων 30.2.α,β,γ, μπορεί να ζητήσει αίτηση 
του την άρση της ποινής από το Δ.Σ. μέσα σε 10 ημέρες 
από τη γνώση της επιβολής της ποινής. 

γ. Η επιβολή μικρότερης ποινής από τους Δ/ντές ή τον 
Πρόεδρο του δ.Σ. δεν εμποδίζει το Δ.Σ. να επιβάλλει με¬ 
γαλύτερη ποινή, αν κρίνει αυτεπάγγελτα ότι το παρά¬ 
πτωμα είναι βαρύτερο, παρά το γεγονός ότι επιβάλλεται η 
ποινή χωρίς απολογία. 

30.6. Πριν από την επιβολή της ποινής ο υπαίτιος καλεί¬ 
ται σε έγγραφη απολογία, που πρέπει να δοθεί μέσα σε 
δύο μέρες. Αν περάσουν οι δύο μέρες και δεν απολογηθεί, 
επιβάλλεται η ποινή χωρίς απολογία. 

30.7. α. Το σύνολο των προστίμων που επιβάλλονται 
μέσα σε ένα έτος δεν μπορεί να είναι μεγαλύτερο από τις 
αποδοχές ενός μήνα. 

β. Ο εργαζόμενος που θα τιμωρηθεί πέντε φορές μέσα 
σε ένα έτος με ποινή προστίμου ή προσωρινής παύσης ή 
και τα δύο είδη ποινής απολύεται οριστικά από την υπηρε¬ 
σία. 

30.8. Οι παραβάσεις του Γενικού Διευθυντή και των 
Διευθυντών των υπηρσιών τιμωρούνται με απόφαση του 
Διοικητικού Συμβουλίου. 

30.9. Όταν ο εργαζόμενος έχει τη γνώμη ότι η εντολή 
που του δόθηκε από τον άμεσο προϊστάμενό του, είναι 
αντίθετη με τους νόμους τις ισχύουσες διατάξεις, τον 
ΟΕΥ και το συμφέρον της επιχείρησης, οφείλει πριν την 
εκτέλεση να κάνει γνωστές τις επιφυλάξεις του στον Δ/ 
ντή, εφόσον η γνωστοποίηση αυτή δεν συνεπάγεται καθυ¬ 
στέρηση που οδηγεί σε ματαίωση πραγματοποίησης της 
εντολής και σε ζημία της επιχείρησης. Αν ύστερα από την 
γρήγορη γνωστοποίηση της επιφύλαξης, ο Δ/ντής συμφω¬ 
νήσει με την εντολή του προϊσταμένου, ο εργαζόμενος 
πρέπει να εκτελέση την εντολή και μπορεί να υποβάλει 
γραπτή αναφορά στο Γενικό Διευθυντή. 

30.10. Σε περίπτωση αδικαιολόγητης απουσίας, εκτός 
από την πειθαρχική ποινή παρακρατούνται και οι αντίστοι¬ 
χες στο χρόνο αδικαιολόγητης απουσίας αποδοχές. 

30.11. α. Όταν πρόκειται για παραπτώματα που συνε¬ 
πάγεται την επιβολή των ποινών της παραγράφου 
30.2.δ,ε, ο Γενικός Διευθυντής ή ο Πρόεδρος του Διοικη¬ 
τικού Συμβουλίου μπορούν να απομακρύνουν προσωρινά 
τον εργαζόμενο από την υπηρεσία με γραπτή διαταγή, που 
περιέχει ταυτόχρονα και πρόσκληση σε γραπτή απολο¬ 
γία. 

β. Η απόφαση για παραπτώματα που συνεπάγεται επι¬ 
βολή ποινής προσωρινής παύσης ή οριστικής απόλυσης, 
πρέπει να εκδοθεί και να γίνει γνωστή στον ενδιαφερό¬ 
μενο το πολύ μέσα σε είκοσι ημέρες, από την προσωρινή 
απομάκρυνσή του. Η μέρα της προσωρινής απομάκρυν¬ 
σης υπολογίζεται σαν η μέρα έναρξης της ποινής που θα 
επιβληθεί με την απόφαση. Αν η απόφαση δεν εκδοθεί 
μέσα σε είκοσι ημέρες από την προσωρινή απομάκρυνση, 
τότε σαν ημέρα έναρξης της τυχόν ποινής προσωρινής 
παύσης, ή οριστικής απόλυσης θα θεωρηθεί η εικοστή 
ημέρα από την έκδοση και γνωστοποίηση της απόφασης 
στον ενδιαφερόμενο, που δικαιούται τις αποδοχές του για 
το χρονικό διάστημα από την ημέρα της προσωρινής απο¬ 
μάκρυνσης μέχρι την ημέρα, που θεωρείται ημέρα έναρ¬ 
ξης της ποινής του. 

γ. Αν δεν επακολουθήσει επιβολή ποινής προσωρινής 
παύσης ή οριστικής απόλυσης, ο εργαζόμενος που απο¬ 
μακρύνθηκε προσωρινά, δικαιούται τις αποδοχές του για 
τις ημέρες απομάκρυνσης ή τη διαφορά ύστερα από την 
αφαίρεση του προστίμου, στο οποίο ενδεχόμενα θα πε¬ 
ριοριστεί η τιμωρία του. 

30.12. α. Τα πειθαρχικά παραπτώματα παραγράφονται 
αν περάσει ένα έτος από την ημέρα διαπράξης, αν παράλ¬ 
ληλα έγιναν γνωστά στα όργανα που ασκούν την πειθαρ¬ 
χική δίωξη. Αλλιώς μετά ένα έτος, από την ημέρα που έλα¬ 
βαν γνώση τα όργανα αυτά (Γενικός Διευθυντής - Πρόε¬ 
δρος Δ.Σ.). 

β. Η παραγραφή προγενέστερου πειθαρχικού παραπτώ¬ 
ματος αναστέλλεται για όσο χρόνο διαρκεί η πειθαρχική 
διαδικασία, που κινήθηκε για μεταγενέστερο παράπτωμα, 
που διαπράχθηκε με σκοπό την συγκάλυψή του. 

γ. Πειθαρχικό παράπτωμα που έχει παραγραφεί και δια¬ 
πιστώνεται τυχαία στη διερεύνηση άλλου παραπτώματος, 
λαμβάνεται υπόψη σαν επιβαρυντική περίπτωση στο μέ¬ 
γεθος της ποινής που τυχόν θα επιβληθεί. 

δ. Ο χρόνος παραγραφής πειθαρχικού παραπτώματος 
που αποτελεί συγχρόνως και ποινικό αδίκημα αρχίζει μετά 
το πέρας του χρόνου παραγραφής του ποινικού αδικήμα¬ 
τος. 

ε. Όταν ασκηθεί πειθαρχική δίωξη με κλήση σε απολο¬ 


γία, το παράπτωμα διαγράφεται, αν μέσα σε ένα έτος από 
την κλήση σε απολογία δεν εκδοθεί απόφαση του αρμό¬ 
διου πειθαρχικού οργάνου. 

στ. Το Δ.Σ. μπορεί να συγκροτεί εξεταστική επιτροπή 
για κάθε περίπτωση σοβαρού πειθαρχικού παραπτώμα¬ 
τος, που θα ερευνά όλες τις εκδοχές και τις πτυχές κατά 
την κρίση της. Η εξεταστική επιτροπή προβαίνει σε κάθε 
έρευνα, εξέταση, αυτοψία, λήψη απολογίας και γενικά σε 
κάθε ενέργεια που κρίνει απαραίτητη για την διερεύνηση 
του πειθαρχικού παραπτώματος. Μετά το πέρας των 
ενεργειών της υποβάλλει πόρισμα στο Δ.Σ. Το Δ.Σ. αξιο¬ 
λογεί και κρίνει ελεύθερα το πόρισμα μαζί με τα υπόλοιπα 
στοιχεία για την έκδοση της απόφασής του, χωρίς να δε¬ 
σμεύεται από αυτό. 

30.13. α. Η κίνηση της πειθαρχικής δίωξης και επιβολή 
πειθαρχικής ποινής καθώς της οριστικής απόλυσης είναι 
ανεξάρτητη από κάθε κίνηση της ποινικής δίωξης, ακόμα 
και σε περιπτώσεις, πλου ο νόμος προαπαιτεί την υπο¬ 
βολή μήνυσης ή έγκλησης. 

β. Η τυχόν κίνηση της ποινικής δίωξης δεν αναστέλλει την 
πειθαρχική διαδικασία. Το Διοικητικό Συμβούλιο με απόφασή 
του, που ελεύθερα μπορεί να ανακαλέσει, αναστέλλει την 
πειθαρχική διαδικασία για εξαιρετικούς λόγους, μέχρι την τε¬ 
λεσίδικη απόφασή του ποινικού δικαστήριου, οπότε αναστέλ¬ 
λεται και η παραγραφή του πειθαρχικού παραπτώματος για 
όσο χρόνο διαρκεί η εκκρεμοδικία. 

γ. Πραγματικά γεγονότα που επιβεβαιώνονται στην ποι¬ 
νική δίκη λαμβάνονται υπόψη και αξιολογούνται ελεύθερα 
από τα πειθαρχικά όργανα. 

δ. Η έκδοση αμετάκλητης καταδικαστικής απόφασης 
ποινικού δικαστηρίου, επιτρέπει την επανάληψη της πει¬ 
θαρχικής διαδικασίας αν πειθαρχικά είχε κριθεί ότι δεν 
έπρεπε να απολυθεί οριστικά ο εργαζόμενος και στην ποι¬ 
νική δίκη βεβαιώθηκαν περιστατικά που δεν είχαν υπόψη 
τα πειθαρχικά όργανα και είναι τόσο σοβαρά ώστε να δι¬ 
καιολογούν την οριστική απόλυση. 

ε. Η έκδοση αμετάκλητης αθωωτικής απόφασης ποινι¬ 
κού δικαστηρίου δίνει το δικαίωμα στον εργαζόμενο που 
τιμωρήθηκε με ποινή οριστικής απόλυσης, να ζητήσει με 
αίτησή του προς το Διοικητικό Συμβούλιο την επανάληψη 
της πειθαρχικής διαδικασίας. 

Το Διοικητικό Συμβούλιο χωρίς να δεσμεύεται από την 
δικαστική απόφαση, κρίνει ελεύθερα το αίτημα και απορ¬ 
ρίπτει ή δέχεται την αίτηση και αποφασίζει και για την ου¬ 
σία. Αν στο δικαστήριο αποδείχτηκε ότι δεν ετέλεσε την 
πράξη, για την οποία κατηγορήθηκε, το Δ.Σ. τον επανα¬ 
προσλαμβάνει. Σε περίπτωση ανάκλησης της ποινής της 
οριστικής απόλυσης, αν, για οποιοδήποτε λόγο, η από¬ 
λυση δεν έχει ακυρωθεί αμετάκλητα από το αρμόδιο δικα¬ 
στήριο των εργατικών διαφορών, η επαναπρόσληψη δεν 
δίνει στον εργαζόμενο το δικαίωμα να ζητήσει αποδοχές 
υπερημερίας. 

Το ενδιάμεσο διάστημα που μεσολάβησε από την από¬ 
λυσή του μέχρι την επαναπρόσληψή του δεν θεωρείται ως 
χρόνος πραγματικής υπηρεσίας για την οικονομική του 
προαγωγή και την εφάπαξ αποζημίωση του άρθρου 30 
παρ. 11 του Ο.Ε.Υ. 

στ. Το δικαίωμα επανάληψης της πειθαρχικής διαδικα¬ 
σίας αποκλείεται αν περάσει ένα έτος από την έκδοση της 
αμετάκλητης απόφασης του ποινικού δικαστηρίου. 

Τα ανωτέρω ισχύουν εφόσον δεν αντίκειται στις διατά¬ 
ξεις της Εργατικής Νομοθεσίας. 

Αρθρο 31 

ΑΔΕΙΕΣ ΚΑΙ ΧΡΟΝΟΣ ΕΡΓΑΣΙΑΣ 

31.1. Οι άδειες απουσίας διακρίνονται σε: 

α. Κανονικές. 

β. Για λόγους υγείας. 

γ. Χωρίς αποδοχές. 

δ. Ειδικές. 

ε. Ολιγόωρης απουσίας. 

31.2. α. Οι κανονικές άδειες χορηγούνται στους εργα¬ 
ζόμενους όπως καθορίζεται κάθε φορά από την σχετική 
νομοθεσία και τις αποφάσεις, του Υπουργείου Εργασίας. 

β. Η χρονική διάρκεια των αδειών του προσωπικού και ο 
χρόνος χορήγησής της προγραμματίζεται από τον Γ ενικό 
Δ/ντή Υπηρεσιών, μετά από εισηγήσεις των Διευθυντών 
των Υπηρεσιών, ως το τέλος Δεκεμβρίου εκάστου έτους. 
Οι Διευθυντές των Υπηρεσιών κατά την σύνταξη των ειση¬ 
γήσεων τους και μέσα στα πλαίσια των Υπηρεσιακών ανα¬ 
γκών θα λαμβάνουν υπόψη σχετικές αιτήσεις των εργαζο¬ 
μένων οι οποίες θα πρέπει να έχουν κατατεθεί ως τις 10 
Δεκεμβρίου εκάστου έτους. 

31.3. α. Αδειες απουσίας για λόγους υγείας, χορηγείται 
όπως προβλέπει ο Νόμος για το ιδιωτικού δικαίου προσω¬ 
πικό των ΟΤΑ. 

β. Σε περίπτωση ασθένειας ο εργαζόμενος οφείλει να 
ειδοποιήσει την Υπηρεσία το πρωί της ίδιας ημέρας με 
κάθε πρόσφορο τρόπο για την ασθένεια του και την ανά¬ 
γκη απουσίας. Ο εργαζόμενος οφείλει να προσκομίσει το 
αργότερο σε τρεις ημέρες από την εκδήλωση της ασθέ¬ 
νεια στην υπηρεσία βεβαίωση του αρμόδιου γιατρού του 
ΙΚΑ για την ασθένειά του αλλοιώς η απουσία του θεωρείται 
αδικαιολόγητη. 

γ. Ο εργαζόμενος οφείλει να προσκομίσει στην υπηρε¬ 
σία έγγραφο από το οποίο προκύπτουν τα τυχόν επιδό¬ 
ματα που εισπράτει κατά το διάστημα της άδειας απου¬ 
σίας για λόγους υγείας ή εγκυμοσύνη από το ΙΚΑ, ώστε να 
αφαιρούνται από τις αποδοχές που εισπράτει από την 
ΔΕΥΑΔ στο χρόνο απουσίας. 

δ. Προσωπικό που βρίσκεται σε άδεια ασθένειας και 
συλληφθεί να εργάζεται καθ' οιονδήποτε τρόπο διώκεται 
πειθαρχικά. 

31.4. α. Στις έγκυες εργαζόμενες στην ΔΕΥΑΔ χορηγεί¬ 
ται άδεια όπως προβλέπεται από το νόμο για το ιδιωτικού 
δικαίου προσωπικό των Ο.Τ.Α. 

β. Οι μητέρες εργαζόμενες μετά τον τοκετό εργάζονται 
με μειωμένο ωράριο εργασίας όπως ορίζει ο νόμος για το 
ιδιωτικού δικαίου προσωπικό των Ο.Τ.Α. 

31.5. α. Για πραγματικά σοβαρούς λόγους ο Γενικός 
Διευθυντής μπορεί να χορηγεί άδεια χωρίς αποδοχές συ¬ 
νολικά μέχρι 25 εργάσιμες ημέρες, το χρόνο, εφόσον ο 
εργαζόμενος εξάντλησε την κανονική του άδεια. 

β. Αδειες χωρίς αποδοχές πέρα των 25 εργάσιμων ημε¬ 
ρών το χρόνο και για πραγματικά σοβαρούς λόγους μπορεί 
να χορηγήσει μόνο το Δ.Σ. με απόφασή του έπειτα από 
γραπτή και αιτιολογημένη αίτηση του εργαζομένου. 

31.6. Στους συνδικαλιστές χορηγείται άδεια απουσίας 
με πλήρεις αποδοχές σύμφωνα με τον Νόμο 1264/82. 

31.7. Στις περιπτώσεις των παραγράφων 31.5, 31.6, 

31.7, 31.8, 31.9, οι άδειες χορηγούνται μετά από επί¬ 
κληση του εργαζομένου και αφού προσκομισθούν τα απα¬ 
ραίτητα στοιχεία που να αποδεικνύουν τα εκάστοτε περι¬ 
στατικά. 


31.8. Με απόφαση του Δ.Σ. χορηγείται άδεια απουσίας 
με πλήρεις αποδοχές μέχρι 15 ημέρες το έτος για τους ερ¬ 
γαζόμενους που μετέχουν σε τμηματικές πτυχιακές εξε¬ 
τάσεις Ανωτέρων ή Ανωτάτων Σχολών και για τόσα έτη όσα 
τα έτη σπουδών συν δύο. 

31.9. Όλες οι ειδικές άδειες του παρόντος άρθρου χο¬ 
ρηγούνται πέρα της κανονικής και των αδειών που δίνο¬ 
νται για λόγους υγείας και εγκυμοσύνης. 

31.10. Ο Γενικός Διευθυντής και οι Διευθυντές των 
Υπηρεσιών της επιχείρησης μπορούν να χορηγούν ολιγό¬ 
ωρες άδειες απουσίας για ειδικούς λόγους κατά την κρίση 
τους. 

31.11. Εργαζόμενος που από δική του ευθύνη δεν πήρε 
την άδεια του μέχρι 31 Δ εκεμβρίου κάθε έτους χάνει το 
δικαίωμα να την πάρει το επόμενο έτος ή σε χρήμα. 

31.12. Εργαζόμενος που δεν παίρνει την άδεια του ή 
τμήμα αυτής λόγω υπηρεσιακών αναγκών κατόπιν εγγρά¬ 
φου αιτιολογήσεως του Διευθυντού της Υπηρεσίας μπο¬ 
ρεί να την πληρωθεί ή να την πάρει στο επόμενο έτος. 

31.13. Απουσία μέχρι δύο (2) ημέρες, μη συνεχόμενες 
τον χρόνο, δικαιολογείται με υπεύθυνη δήλωση χωρίς 
αντίστοιχη περικοπή των ημερομισθίων. 

31.14. Το προσωπικό της ΔΕΥΑΔ εργάζεται πέντε ημέ¬ 
ρες την εβδομάδα και 37,5 ώρες και ακολουθεί τις αργίες, 
των Δημοτικών υπαλλήλων. 

Για θέματα ειδικών αδειών που τυχόν δεν ρυθμίζονται 
στο άρθρο αυτό θα ακολουθείται η Νομοθεσία που διέπει 
αντίστοιχα θέματα των Δήμων για προσωπικό με σχέση 
εργασίας ιδιωτικού δικαίου. 

Αρθρο 32 

ΚΟΙΝΩΝΙΚΗ ΠΡΟΝΟΙΑ 

32.1. Στο τακτικό προσωπικό μπορεί, σε εξαιρετικές 
περιπτώσεις να χορηγηθεί κατά την κρίση του Δ.Σ. ύστερα 
από αίτηση του ενδιαφερομένου προκαταβολή που δεν θα 
υπερβαίνει το ποσό που καθορίζεται από την νομοθεσία 
που ισχύει εκάστοτε, άτοκο για χρονικό διάστημα το οποίο 
καθορίζεται με σχετική απόφαση του Δ.Σ. Για την ασφά¬ 
λεια της παραπάνω προκαταβολής, ο εργαζόμενος εκχω¬ 
ρεί στην ΔΕΥΑΔ από το εφάπαξ βοήθημα που παίρνει 
όταν φύγει από την υπηρεσία ποσό που είναι ίσο με την 
προκαταβολή που πήρε. Το ποσοστό των εργαζομένων 
που κάνει χρήση αυτού του άρθρου δεν πρέπει να υπερ¬ 
βαίνει το 5%. 

32.2. Αν για οποιαδήποτε αιτία λυθεί η υπαλληλική 
σχέση, το υπόλοιπο της προκαταβολής που οφείλει ο ερ¬ 
γατοϋπάλληλος πρέπει να επιστραφεί αμέσως. Σε περί¬ 
πτωση που ο οφειλέτης εργαζόμενος δικαιούται οποιαδή¬ 
ποτε χρηματική παροχή από την ΔΕΥΑΔ αυτή συμψηφίζε¬ 
ται στην οφειλή της προκαταβολής. 

32.3. Στους εργαζόμενους που αποχωρούν από την 
Υπηρεσία με την συμπλήρωση του ορίου ηλικίας ή για λό¬ 
γους υγείας, ή θανάτου, καταβάλλεται η προβλεπόμενη 
αποζημίωση όπως αυτή προβλέπεται από την νομοθεσία 
της σχέσεως εργασίας του με την ΔΕΥΑΔ. 

ΚΕΦΑΛΑΙΟ ΕΚΤΟ 
ΓΕΝΙΚΕΣ ΔΙΑΤΑΞΕΙΣ 
Αρθρο 33 
ΤΟΠΟΘΕΤΗΣΗ 

Η τοποθέτηση του προσωπικού στις προς πλήρωση κε- 

νές θέσεις γίνεται με απόφαση του Προέδρου του Διοικη¬ 
τικού Συμβουλίου της Επιχείρησης. 

Αρθρο 34 
ΜΕΤΑΚΙΝΗΣΗ 

Απλή μετακίνηση του προσωπικού σε άλλη θέση που 
απαιτούνται τα ίδια προσόντα γίνεται με απόφαση του 
Διευθυντού της αρμόδιας υπηρεσίας. 

Αρθρο 35 
ΜΕΤΑΤΑΞΗ 

Η μεταβολή της οργανικής θέσης που ανήκει ο μισθω¬ 
τός (μετάταξη) γίνεται από το Διοικητικό Συμβούλιο της 
επιχείρησης ύστερα από αίτηση του ενδιαφερομένου, 
εφόσον υπάρχει κενή θέση και ο μετατασσόμενος έχει τα 
προσόντα για την κατάληψη της θέσης όπου μετατάσσε¬ 
ται. 

Ο μετατασσόμενος κατατάσσεται στο αντίστοιχο εισα¬ 
γωγικό μισθολογικό κλιμάκιο της θέσης που μετατάσσεται 
και τοποθετείται κατά αρχαιότητα μετά από αυτούς που 
υπηρετούν την ίδια εποχή στο ίδιο μισθολογικό κλιμάκιο. 

Αρθρο 36 

ΕΝΤΑΞΗ ΥΠΗΡΕΤΟΥΝΤΟΣ ΠΡΟΣΩΠΙΚΟΥ 

Το προσωπικό που υπηρετεί με σχέση εργασίας ιδιωτι¬ 
κού δικαίου στο Δήμο Δράμας και το οποίο απασχολείται 
σε υπηρεσίες ύδρευσης και αποχέτευσης καθίσταται προ¬ 
σωπικό της επιχείρησης με την ίδια σχέση που υπηρετεί 
και καταλαμβάνει αντίστοιχες θέσεις από τις προβλεπό- 
μενες από τον παρόντα οργανισμό εσωτερικής υπηρεσίας 
και όπως ορίζει ο Ν. 1069/80. 

Αρθρο 37 

ΜΕΤΑΤΑΞΗ ΥΠΗΡΕΤΟΥΝΤΟΣ ΠΡΟΣΩΠΙΚΟΥ 

Το τακτικό, διαβαθμισμένο προσωπικό του Δήμου Δρά¬ 
μας που υπηρετεί σε υπηρεσίες ύδρευσης, αποχέτευσης, 
μπορεί με αίτησή του και ύστερα από απόφαση του αρμό¬ 
διου Υπηρεσιακού συμβουλίου και λειτουργεί στη Νομαρ¬ 
χία να μετατάσσεται με τις θέσεις που κατέχει στην επιχεί¬ 
ρηση και διέπει σχετικά με τις υπηρεσιακές του μεταβο¬ 
λές και δικαιώματα από τις διατάξεις που ισχύουν κάθε 
φορά για το προσωπικό αυτό των Δήμων και όπως ορίζει ο 
Ν. 1069/80. 

Αρθρο 38 

ΣΤΡΑΤΙΩΤΙΚΗ ΥΠΗΡΕΣΙΑ 

Σε περίπτωση στράτευσης προσωπικού της επιχείρη¬ 
σης, αυτό διατηρεί τη θέση του και εφαρμόζονται για αυτό 
οι διατάξεις που ισχύουν κάθε φορά για τους στρατευόμε- 
νους μισθωτούς. Ο χρόνος της στράτευσης αυτής προ- 
σμετράται για κάθε συνέπεια του εργαζομένου. 

Αρθρο 39 
ΗΘΙΚΕΣ ΑΜΟΙΒΕΣ 

Για εξαιρετικές πράξεις σχετικά με την εκτέλεση υπη¬ 
ρεσίας και για εξαιρετική απόδοση είναι δυνατόν με από¬ 
φαση του Διοικητικού Συμβουλίου να απονέμονται στο 


προσωπικό οι παρακάτω ηθικές αμοιβές: 

α. Ευαρέσκεια. 

β. Γραπτός έπαινος που ανακοινώνεται και στο υπό¬ 
λοιπο προσωπικό. 

Αρθρο 40 

ΑΝΑΘΕΣΗ ΚΑΘΗΚΟΝΤΩΝ ΠΡΟΪΣΤΑΜΕΝΩΝ 

Με απόφαση του Προέδρου του Διοικητικού Συμβου¬ 
λίου ανατίθενται καθήκοντα προϊσταμένων οποιοσδήποτε 
στάθμης διοίκησης σε μισθωτούς της επιχείρησης. Η κατά 
την προηγούμενη παράγραφο ανάθεση καθηκόντων δεν 
μεταβάλλει την υπηρεσιακή κατάσταση του μισθωτού, 
που διατηρεί το μισθολογικό του κλιμάκιο και την οργανική 
του θέση. Στους μισθωτούς που έχουν ανατεθεί καθήκο¬ 
ντα προϊσταμένων καταβάλλονται για όλη τη χρονική διάρ¬ 
κεια άσκησης των καθηκόντων τους όλα τα για την οικεία 
θέση προβλεπόμενα ειδικά επιδόματα, και η χορήγησή 
τους διακόπτεται με την ανάκληση της περί ανάθεσης των 
καθηκόντων προϊσταμένου απόφασης. Η διακοπή της κα¬ 
ταβολής των επιδομάτων αυτών, αρχίζει από την πρώτη 
του μήνα που ακολουθεί τη χρονολογία έκδοσης της ανα- 
κλητικής απόφασης. 

Αρθρο 41 

ΑΝΑΠΛΗΡΩΣΗ ΔΙΕΥΘΥΝΤΩΝ 

Όταν ο Γενικός Διευθυντής απουσιάζει ή κωλύεται ανα¬ 
πληρώνεται από ένα από τους Διευθυντές των υπηρεσιών 
που ορίζεται από τον Πρόεδρο του Διοικητικού Συμβου¬ 
λίου. Διευθυντής υπηρεσίας που απουσιάζει ή κωλύεται 
αναπληρώνεται από τον Διευθυντή άλλης υπηρεσίας ή 
προϊστάμενο τμήματος που ορίζεται από τον Γ ενικό Διευ¬ 
θυντή. 

Προϊστάμενος τμήματος που απουσιάζει ή κωλύεται 
αναπληρώνεται από τον προϊστάμενο άλλου τμήματος ή 
μισθωτό του ίδιου τμήματος που ορίζεται από τον Γ ενικό 
Διευθυντή. 

Αρθρο 42 
ΙΣΧΥΣ Ο.Ε.Υ. 

Από τις διατάξεις της απόφασης αυτής δεν προκαλείται 
επιπλέον δαπάνη σε βάρος του προϋπολογισμού της 
ΔΕΥΑΔ για το οικονομικό έτος 1995. 

Η επιπλέον δαπάνη που προκαλείται για κάθε ένα από 
τα επόμενα οικονομικά έτη θα ανέρχεται στο ποσό των 
τριάντα εκατομμυρίων περίπου και ανάλογα με την πλή¬ 
ρωση των οργανικών θέσεων του Ο.Ε.Υ. 

Η κάλυψη της δαπάνης θα γίνει με την εγγραφή πίστω¬ 
σης στον κωδικό αριθμό 60 «Αμοιβές και έξοδα προσωπι¬ 
κού». 

Η ισχύς του παρόντος Ο.Ε.Υ. αρχίζει από της δημοσιεύ- 
σεώς του στην εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Δράμα, 16 Οκτωβρίου 1995 

Η Περιφ. Δ/ντρια 
Μ. ΛΕΠΙΔΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




